hotchpotch/miracl-hf-unified huggingface dataset:
ফুবার (কম্পিউটার প্রোগ্রামিং)
ফুবার টার্মটি (), ফুবার  অথবা ফু (foo) অথবা বার (bar) এবং আরো অনেক কিছুই কোন কোন সময় কম্পিউটার প্রোগ্রামিং বা কম্পিউটার সংক্রান্ত ডকুমেন্টেশনে ধারকের নাম (এছাড়াও মেটাসিন্ট্যাক্টিক ভেরিয়েবল)হিসাবে ব্যবহৃত  হয়ে থাকে। তারা বিভিন্ন এনটিটি (entities) যেমন ভ্যারিয়েবল, ফাংশন বা কম্যান্ড এর নাম হিসেবে ব্যবহৃত হয়ে থাকে যাদের সঠিক পরিচয় গুরুত্বহীন এবং যা শুধুমাত্র একটি ধারণা প্রদর্শন করার জন্য পরিবেশন করা হয়। এই পরিবেশনে শব্দটির নিজস্ব কোন অর্থ থাকে না। ফুবার কখনো এককভাবে ব্যবহৃত হয়ে থাকে ; একাধিক এনটিটির জন্য কখনো "ফু, বার", বা "বায" ও ব্যবহৃত হয়ে থাকে।
foo শব্দটি একটি অর্থহীন শব্দ হিসেবে ১৯৩০ সালে উদ্ভূত হয়েছিল, FUBAR শব্দটি ১৯৪০ সালে মিলিটারি টার্ম হিসেবে ব্যবহৃত হয়। এবং foo শব্দটিকে একটি প্রোগ্রামিং অনুষঙ্গ হিসেবে ব্যবহারের কৃতিত্ব ১৯৬০ সালে। এমআইটি এর টেক মডেল রেলওয়ে ক্লাব (TMRC) এর ।
টার্মটি প্রায়ই প্রোগ্রামিং এর উদাহরণ এ ব্যবহৃত হয়, অনেকটা হ্যালো ওয়ার্ল্ড প্রোগ্রামটি যেমন প্রায়ই সূচনা হিসেবে ব্যবহৃত হয়। উদাহরণ স্বরূপ, ফু এবং বার এখানে একটি সহজ স্ট্রিং সংযুক্তকরণের বর্ণনায় উল্লেখ করা হয়েছে:
/* C code */int main()
আরো দেখুন  metasyntactic variables.
অকাল তখত
অকাল তখত (, অর্থঃ "শাশ্বত সিংহাসন", বা, "কালাতীত এক সিংহাসন") হচ্ছে শিখ ধর্মের পাঁচটি তখত (ক্ষমতার আসন) সমূহের একটি। এটি ভারতের পাঞ্জাবের অমৃতসর জেলার হরমন্দির সাহিব (স্বর্ণমন্দির) কমপ্লেক্সে অবস্থিত, যা নতুন দিল্লি থেকে উত্তর-পশ্চিমে অবস্থিত। গুরু হরগোবিন্দ সাহিব ন্যায়বিচার ও সমসাময়িক বিষয়গুলো বিবেচনার জায়গা হিসেবে এই তখতের প্রতিষ্ঠা করেন; এটি জাঠেদার, যিনি শিখদের মুখপাত্র এবং খলসা (শিখদের সমষ্টিগত দল) পার্থিব কর্তৃপক্ষের সর্বোচ্চ আসন। শিখদের বর্তমান জাঠেদারের নাম সিং সাহিব গৈনি গুরবচন সিং খালসা।
অকাল তখতের নির্মাণ রাজনৈতিক সার্বভৌমত্বের প্রতীক এবং যেখানে আধ্যাত্মিক এবং শিখ মানুষের সময়গত উদ্বেগের সুরাহা করা যেতে পারে এমন একটি জায়গা হিসেবে শিখদের ষষ্ঠ গুরু, গুরু হরগোবিন্দ এর প্রতিষ্ঠা করেন।
১৮ শতাব্দীতে আহমদ শাহ দুররানি এবং মাসা রাঞ্জার অকাল তখত ও হরমন্দির সাহিব এর উপর ক্রমান্বয় আক্রমণে নেতৃত্বদান করেন। মহারাজা রঞ্জিৎ সিংহের সেনাপতি হরি সিং নালওয়া অকাল তখতকে স্বর্ণ দ্বারা অলঙ্কৃত করেন। ১৯৮৪ সালের ৪ঠা জুন ভারতীয় সেনাবাহিনী কর্তৃক অপারেশন ব্লু স্টার চলাকালীন অকাল তখতের প্রচুর ক্ষতিশাধন হয়।
এই অকাল তখত নির্মিত হয়েছিল প্রশস্ত খোলা স্থানের মধ্যে, একটি ঢিপিতে। এই স্থানটিতে হরগোবিন্দ, শিশু বয়সে খেলা করতেন। মূল তখত ছিল ৩.৫মিটার(১১ ফিট) উচ্চ, একটি সমতল জায়গা, যেটিতে, হরগোবিন্দ আবেদন পত্র গ্রহণ ও বিচার পরিচালনার করার জন্য আদালতে বসতেন। তিনি ছাতা এবং চামর ইত্যাদি রাজকীয় পরিচয়চিহ্ন দ্বারা বেষ্টিত থাকতেন। পরে সেখানে মার্বেল স্তম্ভ এবং সোনালী আভ্যন্তরীন অংশের উপর নির্মিত একটি উন্মুক্ত অর্ধবৃত্তাকার কাঠামো ছিল। এছাড়া ইউরোপীয়দের চিত্রিত করা সভাগৃহ ছিল।
আধুনিক ভবনটি একটি সোনার পাতে মোড়া গম্বুজ সমেত, মার্বেলে বাঁধান একটি পাঁচ তলা মহল। এর তিনটি তলা ১৭০০ সালে রঞ্জিত সিং নির্মাণ করান। বর্তমান কালের পুনঃর্নির্মাণের সময়,হরমন্দির নির্মাণের পরবর্তী সময়ের, চুন পলস্তারায় আঁকা একটি আলংকারিক স্তর পাওয়া গেছিল, যেটি মূল কাঠামোর অঙ্গ হতে পারে।
দর্শন বুট্টার
দর্শন ভূট্টার () একজন পাঞ্জাবি কবি যিনি তাঁর ছোট কবিতার জন্য পরিচিত। তাঁর সাহিত্যকর্ম পাতিয়ালার পাঞ্জাবি বিশ্ববিদ্যালয়ের পাঠক্রমের অন্তর্ভুক্ত। তিনি পাঞ্জাব অঞ্চলের নাভা শহরে জন্মগ্রহণ করেন।২০১২ সালে "মহা কামবানী" কাব্যরে জন্য তিনি সাহিত্য অকাদেমি পুরস্কার অর্জন করেন।
অভিনভ বিন্দ্রা
অভিনভ সিং বিন্দ্রা (জন্ম: ২৮ সেপ্টেম্বর ১৯৮২) দেরাদুনে জন্মগ্রহণকারী এবং বিশ্ব চ্যাম্পিয়নশিপ ও অলিম্পিক গেমসে স্বর্ণ পদক বিজয়ী একজন ভারতীয় শ্যুটার। তিনি সাধারণত ১০ মিটার এয়ার রাইফেল বিভাগে প্রতিদ্বন্দ্বিতা করে থাকেন। বিন্দ্রা ২০০৮ বেইজিং অলিম্পিক গেমসে প্রথম ভারতীয় ক্রীড়াবিদ হিসাবে ব্যক্তিগত ইভেন্টে স্বর্ণ পদক জিতেন। এটি ছিল ১৯৮০ সালের পরে ভারতের প্রথম স্বর্ণ জয়, তখন পুরুষ ফিল্ড হকি দল স্বর্ণ পদক জিতেছিল। তিনি একমাত্র ভারতীয় ক্রীড়াবিদ, যিনি বিশ্ব চ্যাম্পিয়নশিপ ও অলিম্পিক গেমস উভয় প্রতিযোগিতায় একইসময়ে স্বর্ণ জিতেছে। ২০০৮ বেইজিং গেমসের আগে ২০০৬ আইএসএসএফ বিশ্ব শ্যুটিং চ্যাম্পিয়নশিপে স্বর্ণ জিতেছিল। এছাড়া বিন্দ্রা ২০১৪ কমনওয়েলথ গেমসে স্বর্ণ জিতেছে।
বিন্দ্রা ১৯৮২ সালের ২৮ সেপ্টেম্বর পাঞ্জাবি শিখ পরিবারে জন্মগ্রহণ করে। তার শিক্ষা জীবন শুরু হয় দ্য ডন স্কুলে। দুই বছর পর সেখান থেকে চন্ডীগড়ের সেন্ট স্টিফেন স্কুলে ভর্তি হয় এবং ২০০০ সালে স্টিফেন থেকেই গ্রাজুয়েট সম্পন্ন করে।
১৫ বছর বয়সে বিন্দ্রা ১৯৯৮ কমনওয়েলথ গেমসে অংশগ্রহণ করে, যা ছিল গেমসের ইতিহাসের সবচেয়ে কনিষ্ঠ ক্রীড়াবিদ। ২০০১ মিউনিখ বিশ্ব কাপে সে নতুন যুব রেকর্ড নিয়ে ব্রোঞ্জ পদক জিতে, তার স্কোর ছিল ৫৯৭/৬০০। এছাড়া বিন্দ্রা ২০০০ গ্রীষ্মকালীন অলিম্পিকেরও সবচেয়ে কনিষ্ঠ অংশগ্রহণকারী ছিল।
২০০১ সালের মধ্যে সে বিভিন্ন আন্তর্জাতিক প্রতিযোগিতায় ৬টি স্বর্ণ পদক জিতে। ২০০০ সালে বিন্দ্রা অর্জুন পুরস্কার এবং ২০০১ সালে রাজীব গান্ধী খেলরত্ন পুরস্কারে ভূষিত হয়।
সে ২০০২ ম্যানচেস্টার কমনওয়েলথ গেমসে এয়ার রাইফেল বিভাগে পুরুষদের দ্বৈত ইভেন্টে স্বর্ণ পদক জিতে। এছাড়া সে ব্যক্তিগত ইভেন্টে রৌপ্য পদক জিতেছিল।
২০০৪ এথেন্স অলিম্পিকে বিন্দ্রা অলিম্পিক রেকর্ড ভঙ্গ করার সত্বেও কোন পদক জিততে পারেনি। বাছাইপর্বে তিনি ৫৯৭ স্কোর নিয়ে তৃতীয় স্থানে ছিলেন, যাতে কিনান জু (৫৯৯ নতুন অলিম্পিক রেকর্ড) প্রথম এবং ও লি জি (৫৯৮) দ্বিতীয় স্থানে ছিল। ফাইনালে, অভিনভ ৯৭.৬ পয়েন্টে শেষ করেন এবং তিনি ছিলেন একমাত্র খেলোয়াড় যার পয়েন্ট ছিল ১০০ এর নিচে। ফাইনালের তার এ ফল তাকে তৃতীয় থেকে সপ্তম স্থানে নেমে আনে।
২৪ জুলাই ২০০৬ সালে, বিন্দ্রা প্রথম ভারতীয় শ্যুটার হিসাবে ওয়ার্ল্ড চ্যাম্পিয়নশিপে স্বর্ণ পদক জিতে। এর আগে ১৯৬২ সালে কারনি সিং ওয়ার্ল্ড চ্যাম্পিয়নশিপে রৌপ্য পদক জিতেছিলেন।
২০০৬ মেলবোর্ন কমনওয়েলথ গেমসে দ্বৈত বিভাগে স্বর্ণ ও একক বিভাগে ব্রোঞ্জ পদক জিতেন। বিন্দ্রা ইনজুরির কারণে দোহায় অনুষ্ঠিত ২০০৬ এশিয়ান গেমসে অংশগ্রহণ করতে পারেনি।
অভিনভ বিন্দ্রা যুক্তরাষ্ট্রের কলোরাডো বিশ্ববিদ্যালয় থেকে ব্যবসায় প্রশাসন বিষয়ে স্নাতক ডিগ্রি অর্জন করেন। বর্তমানে তিনি অভিনভ ফারটুরিস্টিক্স এর সিইও হিসাবে দায়িত্ব পালন করছেন, যা ভারতে ওয়ালথার অস্ত্রের একমাত্র পরিবেশক।
মাফিয়া (চলচ্চিত্র)
মাফিয়া হল ভারত-এ বাংলা ভাষায় নির্নিয়মান একটি চলচ্চিত্র।এই চলচ্চিত্রটির পরিচালক হিসাবে যুক্ত আছেন রাজ চক্রবর্তী।চলচ্চিত্রটির শ্রেষ্ঠাংশে অভিনয় করতে দেখাযাবে জিৎ,দেব,কোয়েল মল্লিক ও শুভশ্রী গাঙ্গুলি মত চলচ্চিত্র শিল্পীদের।চলচ্চিত্রটি প্রযোজনা করছে গ্রাসরুট এন্টারটেইনার ও শ্রী ভেঙ্কটেশ ফিল্মস।চলচ্চিত্রটির নির্মাণ ব্যয় ধরা হয়েছে ₹৭.৫ কোটি টাকা ।
কপূরথলা জেলা
কপূরথলা জেলা (), ভারতের উত্তরে পাঞ্জাব প্রদেশের একটি জেলা। কপূরথলা শহরটি এই জেলার সদর দপ্তর।
কপূরথলা জেলা এলাকা এবং জনসংখ্যা উভয়ের তুলনা্‌য় পাঞ্জাবের অন্যতম ক্ষুদ্রতম জেলা।২০০১ সালের আদমশুমারি অনুসারে এখানকার জনসংখ্যা ৭৫৪৫২১ জন।ঐ জেলাটিকে দুইটি অসংলগ্ন ভাগে ভাগ করা হয়, এটির প্রধান অংশ কপূরথলা-সুলতানপুর লোধি এবং ফাগুওয়ারা তহসিল বা ব্লক.
কপূরথলা-সুলতানপুর লোধি  উত্তরে  ৩১° ০৭' এবং ৩১° ২২' অক্ষাংশ ও পূর্বে ৭৫° ৩৬'দ্রাঘিমাংশএ অবস্থিত। এটি উত্তরে হোসিয়ারপুর,গুরুদাসপুর এবং অমৃতসর  এবং পশ্চিমে অমৃতসর জেলা ও বিপাশা নদী এবং দক্ষিণে, শতদ্রু নদী, জলন্ধর জেলা এবং হোসিয়ারপুর জেলার.দ্বারা সীমাবদ্ধ।
ফাগুওয়ারা তহসিল শহরটির অবস্থানের অক্ষাংশ ৩১°.২২' উত্তর  ও দ্রাঘিমাংশ ৭৫°.৪০' ও ৭৫°৫৫' পূর্বের মধ্যে। ফাগুওয়ারা 
জাতীয় সড়ক সংখ্যা ১ এ থাকার কারনে,অন্য শহরের তুলনায় কপূরথলা জেলার  শিল্প অনেক বেশী বিকশিত।ফাগুওয়ারা জলন্ধরের দক্ষিণপশ্চিমে ১৯ কিলোমিটার (১২ মাইল) দূরত্বে অবস্থিত। এটির সব দিক জলন্ধর জেলা দ্বারা ঘেরা শুধু   উত্তর-পূর্ব হোশিয়ারপুর জেলা দ্বারা ঘেরা।
জেলার তিনটি উপজেলা/তহসিল: কপূরথলা, ফাগুওয়ারা এবং সুলতানপুর লোধি। জেলার মোট এলাকা ১৬৩৩ বর্গ কি.মি (৬৩০ বর্গমাইল) যার মধ্যে কপূরথলা তহসিল ৯০৯.০৯ বর্গ কি.মি
(৩৫০.৯১ বর্গমাইল), ফাগুওয়ারা তহসিল ৩০৪.০৫ বর্গ কি.মি (১১৭.৩৬ বর্গমাইল) এবং সুলতানপুর লোধি তহসিল ৪৫১ বর্গ কি.মি (১৭৪.১ বর্গমাইল)। জেলার অর্থনীতি এখনও প্রধানত কৃষি।প্রধান ফসল গম, ধান, আখ, আলু ও ভুট্টা। কপূরথলা জেলার প্রধান অংশ বিপাশা নদী ও কালী-বেন নদীর মধ্যবর্তী এলাকা এটিকে 'বেত' ও বলা হয়।এই এলাকাটি  বন্যাপ্রবন। জলাবদ্ধতা ও মাটির ক্ষারত্ব এখানকার প্রধান সমস্যা। বন্যা থেকে সুরক্ষার জন্য বিপাশা নদীর বাম তীরে একটি বাঁধের নির্মাণ করা হয়েছে যেটিকে 'ধুসসি বাঁধ' বলা হয় এবং এটা  এলাকাটিকে বন্যার ভয়াবহতা থেকে সংরক্ষিত করে। সমগ্র জেলাটি একটি পাললিক সমভূমি।কালী-বেন নদীর দক্ষিণের দিকের জমিটিকে 'ডোনা' বলা হয়।ডোনার অর্থ দুই রকম মাটি অর্থাৎ বালি ও কাদার সংমিশ্রন।
সাধারণত পাঞ্জাব সমভূমির জলবায়ু গ্রীষ্মকালে গরম এবং শীতকালে ঠান্ডা হয়।এটি একটি উপ-ক্রান্তীয় মহাদেশীয় মৌসুমী  জলবায়ু। 
জেলায়  অতিরিক্ত চাষবাসের  কারনে  বনভূমির জন্য কোন জায়গা বাকি নেই এবং বন্য জীবন কার্যত অস্তিত্বহীন।
২০১১ সালের আদমশুমারি অনুযায়ী কপূরথলা জেলার জনসংখ্যা  ৮,১্‌৭,৬৬৮, প্রায় কমোরোস দেশের অথবা মার্কিন যুক্তরাষ্ট্রের সাউথ ডাকোটার সমান।ভারতে এটির ৪৮১তম স্থান (৬৪০ টির মধ্যে ) । জেলাটির জনসংখ্যার ঘনত্ব ৫০১ জন প্রতি বর্গকিলোমিটার (১,৩০০ জন/বর্গমাইল )। ২০০১-২০১১ দশকে এখানকার জনসংখ্যা বৃদ্ধির হার ৮.৩৭% ছিল। কপূরথলা লিঙ্গ অনুপাত ৯১২ জন নারী প্রতি ১০০০ জন পুরুষে এবং এর সাক্ষরতার হার ৮০.২ %।
পাঞ্জাবী উৎসবসমূহ
পাঞ্জাবিরা একটি বহুসংখ্যক উৎসব উদযাপন করে যেগুলির আংশিক ধর্মনিরপেক্ষ গুরত্ব আছে এবং ধর্ম নিরপেক্ষ জনগনের সাংস্কৃতিক উৎসব হিসেবে গণ্য করা হয়। পাঞ্জাবী দিনপঞ্জিকা অনুসারে উৎসব উদযাপনের দিনগুলি নির্ধারণ করা হয়।
মকর সংক্রান্তি পাঞ্জাবে মাঘী নামে পরিচিত। এই উতসবে মানুষেরা গুরুদ্বার অথবা  মন্দির পরিদর্শন করে। বছরের যেদিন থেকে দিনের সময় বৃদ্ধি পায় সেই বিশেষ দিনটিকে চিহ্নিত করে এই উৎসব এবং পায়েস খেয়ে সাংস্কৃতিকভাবে পালন করা হয়।' অঞ্চলে অঞ্চলে বার্ষিক ক্রীড়া উৎসব অনুষ্ঠিত হয়।
লোরী পাঞ্জাব অঞ্চলের শীতকালীন ফসল কাটবার উৎসব যেহেতু চিরাচরিতভাবে আখ ফলাবার সময় হল শীতকাল হিসাবে। দক্ষিণায়ণের প্রতীকী উদযাপন এবং কৃষকদের আর্থিক বছরের শেষ দিন পালনের ও উত্সব এটি।
বসন্ত উৎসব বসন্ত ঋতুকে স্বাগত জানাতে ঋতুভিত্তিক উত্সব এটি। এই দিনের পরম্পরাগত রং হলুদ এবং সেই দিনের বিশেষ খাবারের পদ জাফরান ভাত।
হোলী একটি বসন্ত উৎসব। এই দিন সকাল থেকেই নারীপুরুষ নির্বিশেষে আবির, গুলাল ও বিভিন্ন প্রকার রং নিয়ে খেলায় মত্ত হয়। হোলী চেতের  পাঞ্জাবি চান্দ্র মাসের প্রথম দিনে উদযাপিত হয় যেটি বসন্ত ঋতুকে চিহ্নিত করে।
বৈশাখী পাঞ্জাবি নববর্ষ এবং ফসল কাটবার উৎসব।এই দিনে পাঞ্জাবে সর্বত্র মেলা হয়।
রক্ষাবন্ধন পাঞ্জাবে রাখ্রী নামে পরিচিত এবং ভাই ও বোনেদের দিন হিসেবে পালিত হয়।
তীয়ান বর্ষাঋতুকে স্বাগত জানায় এবং তীজ উৎসব আনুষ্ঠানিকভাবে এই দিনে শুরু হয় যেটি ১৩ দিন ধরে চলে। এই ঋতুভিত্তিক উৎসবটিতে বিবাহিতা নারী এবং কুমারীরা গিদ্ধা নাচে ও আত্মীয় পরিজনের সঙ্গে দেখা সাক্ষাত করে।
নিম্নলিখিত উৎসব গুলিও ফসল কাটবার সময় উৎসব:
লোরী শীতকালীন ফসল যথা আখ, ডাল এবং বাদাম চাষের সময়।
বৈশাখী পাঞ্জাবের বসন্তকালের ফসল, গম ফলনের উৎসব।
প্রথাগতভাবে, নবরাত্রের প্রথম দিনে পাঞ্জাবের মানুষ ডাল,বিভিন্ন অন্ন (চাল,যব ইত্যাদি) ও অন্যান্য বীজ বপন করেন, যেটি আগামী নয় দিন জল সেচন করে শেষে বীজটি অঙ্কুরিত হয়। এটা সমৃদ্ধি ও প্রাচুর্যেের প্রতীক। একটি পাত্রে বার্লি শস্য রোপণ করা খুবই গুরুত্বপূর্ণ। দশম দিনে, কান্ডটি প্রায় ৩- ৫ ইঞ্চি দৈর্ঘ্যের হয়। প্রার্থনা করার পর, এই চারা বা "খেতড়ি" দশমীর দিন জলে নিমজ্জিত করা হয়। এই রীতি ফসল ফলানোর একটি যোগসূত্রকে ইঙ্গিত করে। এইভাবে যব, বপন এবং ফলানো "প্রথম ফলন" এর প্রতীক।
তদনুসারে, পাঞ্জাবি কৃষকেরা প্রথাগতভাবে দশেরার পর খরিফ (বর্ষা) ধান চাষ এবং দীপাবলীর পর গমের (রবি ফসল) বপন শুরু করেন। অতএব, দশেরা/দশমী, দ্বিগুণ ভাবে একটি ধন্যবাদের উৎসব হিসেবে এবং দীপাবলী নবান্নের উৎসব হিসেবে পালিত হয়। পাঞ্জাবী দিনপঞ্জিকায় সময়ের সাথে ঋতুর বদল ঘটেছে। দশেরা/দশমী, শরৎ মহাবিষুবেের প্রথম পূর্ণিমার কাছাকাছি এবং দীপাবলী, পরবর্তী প্রথম অমাবস্যায় উদযাপন করা হয়।
মঈন-উল-হক
সৈয়দ মোহাম্মদ মঈন-উল-হক (; জন্ম: অজ্ঞাত, মৃত্যু: ১৯৭০) ব্রিটিশ ভারতের পাটনায় জন্মগ্রহণকারী বিশিষ্ট শিক্ষাবিদ ও ক্রীড়া সংগঠক ছিলেন। মঈন সাব নামেই তিনি সর্বত্র পরিচিত ছিলেন। ভারতীয় ক্রীড়া ও শিক্ষাক্ষেত্রে গুরুত্বপূর্ণ অবদান রেখেছেন তিনি। ভারতে অলিম্পিক আন্দোলনের পথিকৃৎ ছিলেন। ক্রীড়াক্ষেত্রে উন্নয়নের জন্য সারা জীবন ব্যয় করেন তিনি।
পাটনায় অবস্থিত বিহার ন্যাশনাল কলেজে (বি এন কলেজ) ১৯৩৫ থেকে ১৯৫৩ সাল পর্যন্ত ইংরেজি বিষয়ের অধ্যাপক ও পরবর্তীতে অধ্যক্ষের দায়িত্ব পালন করেন। তিনি ছাত্রদেরকে পড়াশোনার পাশাপাশি নিয়মিতভাবে ক্রীড়াক্ষেত্রেও অংশ নেবার জন্য উদ্বুদ্ধ করতেন।
১৯৫৩ সালে পাটনা বিশ্ববিদ্যালয় শিক্ষক সমিতির সভাপতি ছিলেন তিনি। মুজাফফরপুরে বি আর আম্বেদকর বিহার বিশ্ববিদ্যালয় গঠনের পর ভাগলপুরের টি.এন.বি কলেজে অনুষ্ঠিত বিশ্ববিদ্যালয়ের শিক্ষকদের সম্মেলনে তাঁকে সভাপতিরূপে ঘোষণা করা হয়।
ভারতীয় অলিম্পিক সংস্থার (আইওএ) সাধারণ সম্পাদকের দায়িত্ব পালন করেন। ১৯৫১ সালে ভারতের নতুন দিল্লিতে এশিয়ান গেমসের উদ্বোধনী আসরটি বসে। ঐ আসরের প্রধান সংগঠকের ভূমিকায় ছিলেন তিনি। লন্ডন এবং হেলসিঙ্কিতে যথাক্রমে ১৯৪৮ ও ১৯৫২ সালের অলিম্পিকে ভারতীয় অলিম্পিক সংস্থার পক্ষ থেকে শেফ-দ্য-মিশনের দায়িত্বে ছিলেন।
বোম্বেতে অনুষ্ঠিত ১৯৫০ সালের ভারতীয় জাতীয় ক্রীড়াসহ জাতীয় পর্যায়ের অনেক প্রতিযোগিতায় ভারতীয় অলিম্পিক সংস্থার প্রতিনিধিত্ব করেন। ১৯৩৬ সালে কে এ ডি নওরোজি'র পার্শ্বে থেকে জামশেদপুর-বিহারে প্রতিষ্ঠিত বিহার ক্রিকেট সংস্থার প্রতিষ্ঠাতা সহঃ সভাপতি মনোনীত হন।
তিনি শুধুমাত্র ক্রিকেট বা ফুটবলের সাথেই সম্পৃক্ত ছিলেন না; বরং টেনিস, স্কোয়াশ, ব্যাডমিন্টন খেলায়ও পৃষ্ঠপোষকতা করতেন। লেখক ও অবসরপ্রাপ্ত আইপিএস কর্মকর্তা সুধীর কুমার ঝা তাঁর 'পাটনা রিইনকার্নেটেড: এ নিউ ডন' শীর্ষক গ্রন্থে লিখেছেন যে, ব্রিটিশ লোক ও তাঁদের স্থিতিশীলতায় তিনি অত্যন্ত আশ্চর্যান্বিত হয়েছিলেন।
পাটনাভিত্তিক প্রখ্যাত ক্রীড়া সাংবাদিক ও বিশিষ্ট ধারাভাষ্যকার শাবাব আনোয়ার মঈন-উল-হকের জীবন ও কীর্তিগাঁথা সম্পর্কে লিখেছেন। তাঁর মতে, মঈন সাব পাটনার ক্রীড়াঙ্গনে অভিভাবকের ন্যায় দায়িত্ব পালন করেছেন। তিনি আন্তরিকভাবে প্রথমে মহাবিদ্যালয় ও পরবর্তীতে বিশ্ববিদ্যালয়ের ছাত্রদেরকে সকল ধরণের ক্রীড়াসহ ক্রীড়া প্রতিযোগিতায় অংশগ্রহণের আহ্বান জানাতেন। বস্তুতঃ বিহারের শিক্ষা প্রতিষ্ঠানগুলোয় ক্রীড়া কোটায় ছাত্রদের ভর্তি কেবলমাত্র তাঁর প্রচেষ্টায় সম্ভব হয়েছিল।
প্রথম শ্রেণীর ক্রিকেটের স্বাদ নেয়া গবেষক সুজিত মুখোপাধ্যায় তাঁর 'অটোবায়োগ্রাফী অব এন আননোন ক্রিকেটার' শীর্ষক গ্রন্থে মঈন-উল-হকের উচ্ছসিত প্রশংসা করেন। ... প্রায় অমর হয়ে থাকা অধ্যক্ষ মঈন-উল-হক জাতীয় পর্যায়ের বিভিন্ন পরিচালনা সংস্থার দায়িত্বে ছিলেন। এরফলে তিনি বিভিন্ন ক্রীড়ায় তাঁর দক্ষতা রয়েছে। ফলশ্রুতিতে পাটনায় ঐ ক্রীড়াগুলোর প্রসার ও সমর্থনে তাঁর জুড়ি মেলা ভার ছিল।
তাঁর মৃত্যুর পর ক্রীড়াক্ষেত্রে অসামান্য অবদান রাখায় ও সম্মানার্থে বিহারের তৎকালীন মূখ্যমন্ত্রী আব্দুল গফুর ১৯৭০-এর দশকে পাটনার রাজেন্দ্র নগর স্টেডিয়ামের নাম পরিবর্তন করে মঈন-উল-হক স্টেডিয়াম নামে নামাঙ্কিত করেন। ১৯৭০ সালে ক্রীড়াক্ষেত্রে অসামান্য অবদান রাখায় ভারত সরকার কর্তৃক পদ্মশ্রী পদকে ভূষিত হন তিনি।
শীতলনাথ
জৈন বিশ্বতত্ত্ব অনুসারে, শীতলনাথ ছিলেন বর্তমান কালচক্রার্ধের (অবসর্পিণী যুগ) ১০ম তীর্থঙ্কর। জৈন বিশ্বাস অনুসারে, তিনি কর্ম ধ্বংস করে এক মুক্ত আত্মা বা সিদ্ধে পরিণত হয়েছিলেন। জৈনরা বিশ্বাস করেন, শীতলনাথ ভদ্রিকাপুরী বা ভদ্দিলপুরের ইক্ষ্বাকু রাজবংশের রাজা দৃধরথ ও রানি সুনন্দার সন্তান ছিলেন। ভারতীয় জাতীয় পঞ্জিকা অনুসারে, মাঘ মাসের কৃষ্ণা দ্বাদশীর দিন তাঁর জন্ম হয়েছিল। শীতলনাথ তাঁর প্রতীক স্বস্তিক (দিগম্বর মতে) বা শ্রীবৎস (শ্বেতাম্বর মতে), পিলুরিখা বৃক্ষ, ব্রহ্ম যক্ষ এবং মানবী (দিগম্বর মতে) বা অশোকা (শ্বেতাম্বর মতে) যক্ষীর সঙ্গে যুক্ত।
জৈন বিশ্বাস অনুসারে, বর্তমান কালচক্রার্ধের ১০ম তীর্থঙ্কর হলেন শীতলনাথ। জৈন বিশ্বাস অনুসারে, তিনি কর্ম ধ্বংস করে এক মুক্ত আত্মা বা সিদ্ধে পরিণত হয়েছিলেন। জৈনরা বিশ্বাস করেন, শীতলনাথ ভদ্রিকাপুরী বা ভদ্দিলপুরের ইক্ষ্বাকু রাজবংশের রাজা দৃধরথ ও রানি সুনন্দার সন্তান ছিলেন। ভারতীয় জাতীয় পঞ্জিকা অনুসারে, মাঘ মাসের কৃষ্ণা দ্বাদশীর দিন তাঁর জন্ম হয়েছিল। শীতলনাথ তাঁর প্রতীক স্বস্তিক (দিগম্বর মতে) বা শ্রীবৎস (শ্বেতাম্বর মতে), পিলুরিখা বৃক্ষ, ব্রহ্ম যক্ষ এবং মানবী (দিগম্বর মতে) বা অশোকা (শ্বেতাম্বর মতে) যক্ষীর সঙ্গে যুক্ত।
গেটরাইট
গেটরাইট হলো একটি ডাউনলোড ম্যানেজার যেটি মাইকেল বারফোর্ড তৈরি করেন। বারফোর্ড'স কোম্পানি এবং হেডলাইট সফটওয়্যার ১৯৯৭ সালে সর্বপ্রথম এই প্রোগ্রামটি প্রকাশ করে। এই প্রোগ্রামটি যেসময় বাজারে আসে তখন এর অন্যতম একটি বৈশিষ্ট্য ছিলো ডাউনলোড বিঘ্নিত ফাইলগুলোকে পুনরায় ডাউনলোড করার সুবিধা।
গেটরাইট এর সাহায্যে কোনো ফাইল একবার থামিয়ে দিয়ে আবার পুনরায় ডাউনলোড করা যায়, ডাউনলোড এর গতি বাড়ানোর জন্য এটি বিভিন্ন সার্ভার থেকে ফাইল ডাউনলোড করে থাকে,ডাউনলোড থামানো বা পুনরায় শুরু করার সময়সূচি কিংবা কোনো ফাইল ডাউনলোড শেষ হওয়ার পর সয়ংক্রিয় ভাবে ইন্টারনেট সংযোগ বন্ধ করে দেওয়ার সুবিধা এতে রয়েছে । মাইক্রোসফট এর ইন্টারনেট এক্সপ্লোরার,মজিলা এবং ফ্লাশ গেট এর সাথে এটি সহজেই যুক্ত হয়ে কাজ করতে পারে।
এটি বিট টোরেন্ট,মেটালিঙ্ক,পোডকাস্ট ইত্যাদি হতে ডাউনলোড করার সুবিধা দিয়ে থাকে। এর পাশাপাশি এতে এমডি ৫ ভেরিফিকেশন এবং চেকসাম সুবিধা যুক্ত রয়েছে।
ভারশন ৬ তে স্ট্যান্ডার্ড এবং প্রো এই দুই ধরনের লাইসেন্স এর সুবিধা রয়েছে।যেখানে "স্ট্যান্ডার্ড" হলো পূর্ববর্তী ভারশনের একটি প্রতিরূপ, তেমনি প্রো তে কিছু নতুন সুবিধা রয়েছে যেমন: আপলোডের সীমা, কাজ করার জন্য প্রোগ্রামিং স্ক্রিপ্ট ব্যবহার করা, ওয়েব সার্ভার এর সুবিধা, এবং যখন দুই এর অধিক কম্পিউটার কিংবা নেটওয়ার্ক ব্যবহার করা হয় তখন প্রক্সি কিংবা ক্লায়েন্ট সার্ভার ব্যবহার করার সুবিধা এই সফটওয়্যার দিয়ে থাকে।
রাহুল বৈদ্য (গায়ক)
রাহুল বৈদ্য (; জন্ম ২৩শে সেপ্টেম্বর ১৯৮৭ সাল, হলেন গায়ক। তিনি ভারতের নাগপুরে জন্মগ্রহণ করেন। ২০০৪ – ২০০৫ সালে ইন্ডিয়ান আইডলের প্রথম মৌসুমে তৃতীয় স্থান অধিকার করেন।
ডাফরিন রিপোর্ট
ডাফরিন রিপোর্ট উনিশ শতকের শেষার্ধে দাখিল করা একটি সরকারি প্রতিবেদন। বাংলার নিম্নশ্রেণীর গ্রামীণ জনগণের অবস্থা এই রিপোর্টে উঠে আসে। ভাইসরয় লর্ড ডাফরিনের নামানুসারে প্রতিবেদনের নাম ডাফরিন রিপোর্ট রাখা হয়। রিপোর্টের সরকারি শিরোনাম ছিল "রিপোর্ট অন দ্য কন্ডিশন্স অব লোয়ার ক্লাসেস অব পপুলেশন ইন বেঙ্গল"। প্রতিবেদন দাখিল করার পর রাজনৈতিক কারণে স্পর্শকাতর বিবেচনা করে তা গোপন রাখা হয়।
প্রতিবেদন প্রণয়নের উদ্দেশ্যে বাংলার প্রায় ১০০টি গ্রাম জরিপ করা হয়। গ্রামীণ জনগোষ্ঠীকে কৃষক, কারিগর, শ্রমিক ও ভিক্ষুক এই চারভাগে বিভক্ত করা হয়।
জরিপে দেখা যায় যে গ্রামীণ জনগোষ্ঠীর ২৬% পরিবার ভূমিহীন বা প্রান্তিক কৃষক এবং তাদের জীবিকা দিনমজুরি। জরিপ অনুযায়ী পশ্চিমাঞ্চলীয় এবং দক্ষিণ-পূর্বাঞ্চলীয় জেলাসমূহে দারিদ্রের অনুপাত সবচেয়ে বেশি এবং উত্তর ও পূর্বাঞ্চলীয় জেলাসমূহে দারিদ্রের অনুপাত সর্বনিম্ন ছিল। এই অনুপাত ছিল নিম্নরূপ:
ওয়াগাহ
ওয়াগাহ (পাঞ্জাবি (গুরুমুখী): ਵਾਹਗਾ, , ) একটি গ্রাম যেটি  সীমান্ত পারাপার করার রাস্তা , পণ্যের ট্রানজিট টার্মিনাল ও ভারত ও পাকিস্তানের মধ্যের একটি রেল স্টেশনের কাছাকাছি অবস্থিত। এইটি  গ্র্যান্ড ট্রাঙ্ক রোড দিয়ে ভারত পাঞ্জাবের, অমৃতসর শহর এবং পাকিস্তান পাঞ্জাবে্‌র, লাহোর শহর দুটিকে যোগ করছে।
ওয়াগাহ সীমান্ত থেকে লাহোর ২৪ কিলোমিটার (১৫ মাইল) ও অমৃতসর  ৩২কিমি(২০ মাইল) দূরে অবস্থিত এবং সীমান্তবর্তী গ্রাম আত্তারি.থেকে এটি ৩কিমি(১.৯মাইল) দূরে অবস্থিত।
ওয়াগাহ নামটি পাকিস্তানে বহঘা  বলে জানা যায়।এটি ভারত বিভাজনে, ভারত ও পাকিস্তানের সীমানা চিহ্নিত রেখা র‌্যাডক্লিফ লাইনের নিকট একটি গ্রাম। গ্রামটি সীমান্তের পশ্চিমে ৬০০ মিটার দূরে অবস্থিত। ১৯৪৭ সালে স্বাধীনতার সময় এই সীমান্ত পার করে ভারতীয় উপমহাদেশের অংশের অভিবাসীরা বর্তমানের পাকিস্তানে প্রবেশ করেন। বহঘা রেল স্টেশনটি ৪০০ মিটার দক্ষিণে এবং মাত্র ১০০ মিটার সীমান্ত রেখা থেকে দূরে অবস্থিত। পাকিস্তানে সীমান্ত পারাপার হিসাবে পরিচিত  বহঘা সীমান্ত  এবং ভারতে এটি বলা হয় অটারী সীমান্ত যেটির নামকরণ ভারতীয় অঞ্চলের মধ্যে.অটারী নামক একটি গ্রামের থেকে যা সীমান্ত রেখা থেকে ৫০০ মিটার পূর্বে অবস্থিত।
বিস্তারিত ওয়াগাহ সীমান্ত অনুষ্ঠানের জন্য এটা বিশেষ করে     পরিচিত  যেটি সূর্যাস্তের দুই ঘন্টা পূর্বে প্রতি দিন সীমান্ত গেটে অনুষ্ঠিত হয়।পতাকা অনুষ্ঠানটি ভারতীয় বর্ডার সিকিউরিটি ফোর্স (বিএসএফ) ও পাকিস্তানের রেঞ্জার্স (পিআর ) দ্বারা পরিচালিত হয়।  News related to at Wikinews
আহমদপুর, কপূরথলা
আহমদপুর, ভারতের পাঞ্জাব প্রদেশের কপূরথলা জেলার একটি গ্রাম, এটি কপূরথলা থেকে ১২ কিলোমিটার (৭.৫ মাইল) দুরে অবস্থিত, যেটি আহমদপুরের, জেলা ও উপ-জেলা উভয়ের সদর দপ্তর। গ্রামটি একটি পঞ্চায়েত প্রধান দ্বারা পরিচালিত হয় যিনি গ্রামের একজন নির্বাচিত প্রতিনিধি
ভারতের ২০১১ সালের জনগণনা অণুযায়ী আহমদপুরের জনসংখ্যা ছিল ৭১৪, যার মধ্যে ৩৬০ জন পুরুষ এবং ৩৫৪ জন নারী। আহমদপুরে সাক্ষরতার হার ৯২.৪৯%, রাজ্যের গড় ৭৫.৮৪% র চেয়ে বেশি। জনসংখ্যার ৬ বছরের কম বয়সী শিশুদের সংখ্যা ৪৮, যা আহমদপুরের মোট জনসংখ্যার ৬.৭২% এবং শিশু সন্তানের লিঙ্গ অণুপাত প্রায় ৭১৪, যা রাজ্যের গড় ৮৪৬ এর তুলনায় কম।
আকবরপুর, কপূরথলা
আকবরপুর ভারতের পাঞ্জাব প্রদেশের কপূরথলা জেলার একটি গ্রাম।
ভারতের ২০১১ সালের জনগণনা অণুযায়ী আকবরপুরের জনসংখ্যা ছিল ১১৫৭, যার মধ্যে ৬০০ জন পুরুষ এবং ৫৫৭ জন নারী। আকবরপুরে সাক্ষরতার হার ৭৪.৫২%, রাজ্যের গড় ৭৫.৮৪% র চেয়ে কম। জনসংখ্যার ৬ বছরের কম বয়সী শিশুদের সংখ্যা ১২১, যা আকবরপুরের মোট জনসংখ্যার ১০.৪৬% এবং শিশু সন্তানের লিঙ্গ অণুপাত প্রায় ১১৬১, যা রাজ্যের গড় ৮৪৬ এর তুলনায় বেশী। গ্রামটি একটি পঞ্চায়েত প্রধান দ্বারা পরিচালিত হয় যিনি গ্রামের একজন নির্বাচিত প্রতিনিধি।
হিউ জ্যাকম্যান
হিউ মাইকেল জ্যাকম্যান (জন্ম ১২ অক্টোবর ১৯৬৮) একজন অস্ট্রেলিয়ান অভিনেতা, গায়ক, প্রযোজক। জ্যাকম্যান সুপারহিরো, ঐতিহাসিক এবং রোমান্টিক চলচ্চিত্রে অভিনয় করে আন্তর্জাতিক খ্যাতি লাভ করেছেন। তিনি "এক্স-মেন চলচ্চিত্র ধারাবাহিকে" দীর্ঘ সময় ধরে চলা ভূমিকা উলভারিন চরিত্রে অভিনয় করেছেন, পাশাপাশি তিনি রোমান্টিক চলচ্চিত্র "কেট অ্যান্ড লিওপোল্ড" (২০০১), ভুতুড়ে-অ্যাকশন চলচ্চিত্র "ভ্যান হেলসিং" (২০০৪), জাদু-নাটকীয় বিষয়ক চলচ্চিত্র "দ্য প্রেস্টিজ" (২০০৬), মহাকাব্যিক কল্পকাহিনী নাটকীয় "দ্য প্রেস্টিজ" (২০০৬), মহাকাব্যিক ঐতিহাসিক রোমান্টিক নাটকীয় "অস্ট্রেলিয়া" (২০০৮), "লে মিজেরাবল" (২০১২) চলচ্চিত্র সংস্করণ, গোয়েন্দা-কাহিনী "প্রিজনার্স" (২০১৩), সঙ্গীতধর্মী "দ্য গ্রেটেস্ট শোম্যান" (২০১৭)-এর মতো চলচ্চিত্রে মুখ্য চরিত্রে অভিনয় করেছেন। তার "লে মিজেরাবল" কাজের জন্য তিনি প্রথমবারের মত শ্রেষ্ঠ অভিনেতা বিভাগে একাডেমি পুরস্কারের মনোনয়ন এবং ২০১৩-তে তার প্রথম সেরা সঙ্গীতধর্মী বা হাস্যরসাত্মক চলচ্চিত্র অভিনেতা বিভাগে গোল্ডেন গ্লোব পুরস্কার পান।
ব্রডওয়ে থিয়েটারে, জ্যাকম্যান দ্য বয় ফ্রম অজে তার ভূমিকার জন্য একটি টনি পুরস্কার জয় করেন। টনি পুরস্কারের নিজেদের একটি চারবারের উপস্থাপক, তিনি তার একটি উপস্থিতির জন্য এমি পুরস্কার লাভ করেন। জ্যাকম্যান এছাড়াও ২২ ফেব্রুয়ারি ২০০৯-এ ৮১তম একাডেমি পুরস্কার উপস্থাপনা করেন।
২০১৬ গ্রীষ্মকালীন অলিম্পিকে ব্যাডমিন্টন
২০১৬ গ্রীষ্মকালীন অলিম্পিকে ব্যাডমিন্টন প্রতিযোগিতা ১১ আগস্ট থেকে ২০ আগস্ট পর্যন্ত রিও দি জেনেরিওর রিওসেন্ট্রোর চতুর্থ প্যাভিলিয়নে অনুষ্ঠিত হবে। এতে পাঁচটি ইভেন্ট, পুরুষদের একক, মহিলাদের একক, পুরুষদের দ্বৈত, মহিলাদের দ্বৈত এবং মিশ্র দ্বৈত ইভেন্টে ১৭২ জন প্রতিযোগী প্রতিদ্বন্দ্বিতা করবে।
২০১৫ সালের ৪ মে থেকে ২০১৬ সালের ১ মে পর্যন্ত চলা বাছাইপর্ব এবং ৫ মে ২০১৬ সালে প্রকাশিত বিডব্লিউএফ বিশ্ব র্যাঙ্কিং তালিকা ব্যবহার করে অলিম্পিকের জন্য যোগ্যতা নির্ধারন করা হয়। পূর্ববর্তী গেমসসমুহে মত, প্রতিটি এনওসি পুরুষ ও মহিলাদের একক প্রতিটি বিভাগে দুজন করে খেলোয়াড় প্রেরণ করতে পারে, যদি উভয় খেলোয়াড় শীর্ষ ১৬ র্যাঙ্কিংধারী হয়, অন্যথায় শীর্ষ ৩৮ খেলোয়াড়ের রোস্টার থেকে এ কোঠা পূর্ণ করা হয়। একক প্রতিযোগিতার মত দ্বৈত প্রতিযোগিতাও একই রকম নিয়ম, একটি এনওসি প্রতিটি দ্বৈত বিভাগে দুই জোড়া খেলোয়াড় পাঠাতে পারে, যদি উভয় জোড়া খেলোয়াড় শীর্ষ ৮ র্যাঙ্কে থাকে, অন্যথায় শীর্ষ ১৬ র্যাঙ্কিং জোড়া থেকে এ স্থান পুরন করা হয়।
একের বেশি বিভাগে যোগ্যতা অর্জনকারী প্রতিটি খেলোয়াড়ের জন্য অতিরিক্ত কোঠা হিসাবে একক প্রতিযোগিতা মুক্ত করা হয়েছে। একটি মহাদেশ থেকে কোন খেলোয়াড় যোগ্যতা অর্জন করতে পারত, যদি নিজ মহাদেশের সেরা স্থানে থেকে কোঠায় স্থান পায়।
গোদাগাড়ী ইউনিয়ন
গোদাগাড়ী ইউনিয়ন রাজশাহী জেলার গোদাগাড়ী উপজেলার একটি ইউনিয়ন।
ইউনিয়ন সীমারেখা পূর্বে কাকনহাট পৌরসভা, পূর্বে রিসিকুল ইউনিয়ন, পশ্চিমে মোহনপুর ইউপি, দক্ষিনে গোগ্রাম ইউপি, উত্তরে পাকড়ি ইউপি।
উপজেলা সদর হইতে গোদাগাড়ী ইউনিয়নে সড়ক যোগে যাতায়াত ব্যবস্থা রয়েছে।
১৯৪৭ সালে দেশবিভাগের পর ১৯৫৩ সালে ৫২টি মৌজা এবং ৯,১৯৯ একর আয়তন নিয়ে গোদাগাড়ী বোর্ড গঠিত হয়। পরবতিতে ১৯৬৫ সালে এটি ১নং গোদাগাড়ী ইউনিয়ন পরিষদ নামে পরিচিতি লাভ করে।
বর্তমানে ৫২ টি মৌজা ৩৭ গ্রাম এবং ২৮.০৫ বর্গ কি: মি আয়তন নিয়ে ১নং গোদাগাড়ী ইউনিয়ন পরিষদ গঠিত।
লোক সংখ্যাঃ ১৮৬৫৫।
শিক্ষার হার: শিক্ষার হার ৬০%।
শিক্ষা প্রতিষ্ঠান : ০১ গোদাগাড়ী ইউনিয়নে কোন কলেজ নেই। উচ্চ বিদ্যালয় এর সংখ্যা ০৪টি। মাদ্রাসাঃ ৪টি রয়েছে।
খান বাহাদুর আবদুল আজিজ
খান বাহাদুর আবদুল আজিজ (১৮৬৩ – ১৯২৬) ছিলেন একজন বাঙালি শিক্ষাবিদ, লেখক ও সমাজকর্মী।
আবদুল আজিজের জন্ম বেঙ্গল প্রেসিডেন্সির ফেনীতে। তার বাবা আমজাদ আলি ছিলেন চট্টগ্রাম বিভাগীয় কমিশনারের ব্যক্তিগত সহকারি। আবদুল আজিজ ঢাকা কলেজ থেকে ১৮৮৬ সালে স্নাতক হন। তিনি ছিলেন বৃহত্তর নোয়াখালীর প্রথম স্নাতক। প্রাদেশিক সরকারের শিক্ষাবিভাগে শিক্ষক হিসেবে যোগদানের মাধ্যমে তিনি কর্মজীবন শুরু করেন। পরবর্তীতে তিনি স্কুলের উপপরিদর্শক হিসেবে পদন্নোতি লাভ করেন।
১৮৮৩ সালে তিনি ঢাকা মুসলমান সুহৃদ সম্মিলনি গঠন করেন। মুক্ত বিদ্যালয় পদ্ধতিতে গ্রামের নারীদের শিক্ষা দেয়া এই সংগঠনের উদ্দেশ্য ছিল। ১৯০০ সালে তিনি চট্টগ্রামে "মুসলমান শিক্ষা সভা"" গঠন করেন। তিনি চট্টগ্রামে ভিক্টোরিয়া ইসলাম হোস্টেল, কবিরউদ্দিন মেমোরিয়াল লাইব্রেরী, ফ্রি ইসলামিয়া রিডিং রুম প্রতিষ্ঠা করেন। নোয়াখালীতে ১৮৯৬ সালে তিনি "আঞ্জুমানে আশআতে ইসলাম" প্রতিষ্ঠা করেছিলেন।
আবদুল আজিজের রচিত গ্রন্থের মধ্যে রয়েছে তার শিক্ষাগুরু ওবায়দুল্লাহ আল ওবায়দী সোহরাওয়ার্দীর মৃত্যুর পর রচিত শোকগীতি "ওবেদি বিয়োগ", কাব্যগ্রন্থ "কবিতা কালিকা" (১৮৮৫) এবং মুসলিম সমাজের ধর্মীয় ও সামাজিক আচরণ-বিধি সংক্রান্ত অনুবাদ গ্রন্থ "মায়াদনোল উলুম" (১৮৯২)।
সাহিত্যিক হবীবুল্লাহ বাহার চৌধুরী ও তার বোন শামসুন্নাহার মাহমুদ ছিলেন আবদুল আজিজের নাতি। আবদুল আজিজের মৃত্যুর পর কাজী নজরুল ইসলাম "বাংলার আজিজ" নামে একটি শোকগীতি রচনা করেছিলেন। কর্মক্ষেত্রে কৃতিত্বের স্বীকৃতি হিসেবে ব্রিটিশ সরকার তাকে "খান বাহাদুর" খেতাবে ভূষিত করে।
বিহারীপুর, কপূরথলা
বিহারীপুর ভারতের পাঞ্জাব প্রদেশের কপূরথলা জেলার একটি গ্রাম, এটি কপূরথলা থেকে ১৬ কিলোমিটার (৯.৯ মাইল) দুরে অবস্থিত , যেটি বিহারীপুর জেলা ও উপ-জেলা উভয়ের সদর দপ্তর। গ্রামটি একটি পঞ্চায়েত প্রধান দ্বারা পরিচালিত হয় যিনি গ্রামের একজন নির্বাচিত প্রতিনিধি 
 ভারতের ২০১১ সালের জনগণনা অনুযায়ী, বিহারীপুরে  মোট ঘরের সংখ্যা ২০৮, এবং জনসংখ্যা ছিল ৯৫৪, যার মধ্যে ৪৮৬ জন পুরুষ এবং ৪৬৮ জন নারী।বিহারীপুরে সাক্ষরতার হার ৭৯.৯৬%, প্রদেশ এর গড় ৭৫.৮৪% র চেয়ে বেশী। জনসংখ্যার ৬ বছরের কম বয়সী শিশুদের সংখ্যা ৬১ , যা বিহারীপুরর মোট জনসংখ্যার ৬.৩৯% এবং শিশু সন্তানের লিঙ্গ অনুপাত প্রায় ৬৯৪ প্রদেশ এর গড় ৮৪৬ এর তুলনায় কম.
ধানবাদ
ধানবাদ হল ভারত এর ঝাড়খন্ড রাজ্যের দ্বিতীয় বৃহত্তম মহানগর ও শিল্প শহর। এটি "ভারতের কয়লার রাজধানী" হিসাবে সকলের কাছে পরিচিত। ধানবাদ পশ্চিমবঙ্গ-ঝাড়খন্ড সীমান্তের কাছে অবস্থিত। এটি ভারতের ৪২ তম মহানগর এবং পূর্ব ভারত এর একটি গুরুত্ব পূর্ন শহর।
শহরটি সমুদ্র পৃষ্ঠ থেকে ২২২ মিটার উচ্চতায় অবস্থিত। এই শহর ২৩.৮ উত্তর ও ৮৬.৪৫ পূর্বে অবস্থিত। ধানবাদ ছোটনাগপুর মালভূমির উপর অবস্থিত।
২০১১ সালের জনগননায় জানা গেছে এই মহানগরের মোট জনসংখ্যা ১১,৯৫,২৯৮ জন। মোট জনসংখ্যার ৫৩% পুরুষ ও ৪৭% নারী। এই শহরে ১০০০ জন পুরুষ প্রতি নারীর সংখ্যা ৯০৪ জন যা জাতীয় হার (৯৩৩) এর কম। এই শহরে ৫ বছরে কম বয়সের জনসংখ্যা মোট জনসংখ্যার ১০.৫৭%।ধানবাদ শহরের অর্থনীতি গড়ে উঠেছে প্রধানত শহরের পার্শবর্তী এলাকার খনি ও খনিজ শিল্পকে কেন্দ্র করে। এখানে উৎপাদিত খনিজ দ্রবের মধ্যে প্রধান হল কয়লা। এই পদার্থটিই এই শহরের অর্থনীতির মূল চালিকা শক্তি। এই শহরের কয়লা খনি গুলি থেকে কয়লা উৎপাদনে যুক্ত রয়েছে টাটা স্টিল, ভারত কোকিং কোল লিমিটেড (বিসিসিএল), ইস্টনার কোলফিল্ড লিমিটেড এবং ইন্ডিয়া আয়রন এন্ড ইস্টিল কোম্পানি (আইআইএসও)। খনি শিল্পই এখানকার কর্মসংস্থান যোগায়। এছাড়া এখানে আবাসন শিল্পও গড়ে উঠছে ধীরে ধীরে।
এই শহরের মধ্য দিয়ে চলে গেছে ১৯ নং জাতীয় সড়ক (ভারত) (পূর্ব নাম এনএইচ২) ও ১৮ নং জাতীয় সড়ক (ভারত (পূর্ব নাম এনএইচ৩২)। এই দুই জাতীয় সড়ক ধানবাদকে রাজ্যের রাজধানী রাঁচি ও শিল্প শহর জামশেদপুর এর সঙ্গে সংযোগ ঘটিয়েছে। এই জাতীয় সড়ক দ্বারা আসানসোল,কলকাতা,দিল্লি,পাটনা প্রভৃতি শহরের সঙ্গে ধানবাদ শহর যুক্ত রয়েছে।এছাড়া রাজ্য সড়ক দ্বারা শহরটি পুরুলিয়া, হাজারিবাগ প্রভৃতি শক্ষরের সঙ্গে যোগাযোগ রক্ষা করে। এই শহরের মধ্য দিয়ে চলে গেছে কলকাতা ও দিল্লিকে যুক্তকারী স্বর্ণ চতুর্ভুজ নামক মহাসড়ক।
এই শহরের প্রধান রেল স্টেশন হল ধানবাদ রেল স্টেশন। এই রেল স্টেশনটি পূর্ব ভারত এর একটি গুরুত্ব পূর্ন রেল স্টেশন। এই শহরের মধ্যদিয়ে চলেগেছে হাওড়া-দিল্লি মেন লাইন আর এই লাইনের উপর অবস্থিত ধানবাদ রেল স্টেশন। এই রেল স্টেশনে মোট ৯ টি প্লাটফর্ম রয়েছে। এই শহরের রয়েছে ধানবাদ রেল ডিভিসন। এই রেল ডিভিসনটি মুম্বাই রেল ডিভিসন এর পর দেশের দ্বিতীয় বৃহত্তম রেল ডিভিসন। ধানবাদের সঙ্গে দেশের বিভিন্ন প্রন্তের রেল যোগাযোগ রয়েছে।
এই শহরে একটি বেসরকারি বিমানবন্দর রয়েছে। এছাড়া রাঁচি বিমানবনচী, দুর্গাপুর বিমানবন্দর ও কলকাতা বিমানবন্দর দ্বারা এই শহরের বিমান যোগাযোগ সম্পন্ন হয়।
আইয়া, কপূরথলা
আয়্যা, ভারতের পাঞ্জাব প্রদেশের কপূরথলা জেলার একটি গ্রাম, এটি কপূরথলা থেকে ১৯ কিলোমিটার (১২ মাইল) দুরে অবস্থিত, যেটি আয়্যার, জেলা ও উপ-জেলা উভয়ের সদর দপ্তর। গ্রামটি একটি পঞ্চায়েত প্রধান দ্বারা পরিচালিত হয় যিনি গ্রামের একজন নির্বাচিত প্রতিনিধি.
ভারতের ২০১১ সালের জনগণনা অণুযায়ী,আয়্যার মোট ঘরের সংখ্যা ২৩, এবং জনসংখ্যা ছিল ১১৯, যার মধ্যে ৭০ জন পুরুষ এবং ৪৯ জন নারী। আয়্যাতে সাক্ষরতার হার ৬৬.৩৬%, প্রদেশ এর গড় ৭৫.৮৪% র চেয়ে কম। জনসংখ্যার ৬ বছরের কম বয়সী শিশুদের সংখ্যা ৯, যা আয়্যার মোট জনসংখ্যার ৭.৫৬% এবং শিশু সন্তানের লিঙ্গ অণুপাত প্রায় ১২৫০, রাজ্যের গড় ৮৪৬ এর তুলনায় বেশি।
চরণ দাস সিধু
চরণ দাস সিধু (জন্ম মার্চ ২২, ১৯৩৮ — ২৮ মে, ২০১৩,পাঞ্জাব ব্রিটিশ ভারত)  একজন পাঞ্জাবি নাট্যকার ও ঔপন্যাসিক ছিলেনসিধু ২০০৩ সালে ভগৎ সিং, শহীদ : নাটক টিকারির জন্য (নাটক)  সাহিত্য অকাদেমী পুরস্কার পেয়েছেন।
বাদশাহপুর, কপূরথলা
বাদশাহপুর, ভারতের পাঞ্জাব প্রদেশের কপূরথলা জেলার একটি গ্রাম, এটি কপূরথলা থেকে ৮ কিলোমিটার (৫ মাইল) দুরে অবস্থিত, যেটি বাদশাহপুরর, জেলা ও উপ-জেলা উভয়ের সদর দপ্তর। গ্রামটি একটি পঞ্চায়েত প্রধান দ্বারা পরিচালিত হয় যিনি গ্রামের একজন নির্বাচিত প্রতিনিধি
 ভারতের ২০১১ সালের জনগণনা অনুযায়ী,বাদশাহপুরে মোট ঘরের সংখ্যা ১৪৫, এবং জনসংখ্যা ছিল ৮১৭, যার মধ্যে ৪১৯ জন পুরুষ এবং ৩৯৮ জন নারী। বাদশাহপুরে সাক্ষরতার হার ৬৯.৭১%, প্রদেশ এর গড় ৭৫.৮৪% র চেয়ে কম। জনসংখ্যার ৬ বছরের কম বয়সী শিশুদের সংখ্যা ১০৪, যা বাদশাহপুরর মোট জনসংখ্যার ১২.৭৩% এবং শিশু সন্তানের লিঙ্গ অনুপাত প্রায় ১১৬৭, রাজ্যের গড় ৮৪৬ এর তুলনায় বেশি।
খান বাহাদুর আবিদুর রেজা চৌধুরী
খান বাহাদুর আবিদুর রেজা চৌধুরী (১৮৭২ - ১৬ জানুয়ারি ১৯৬১) ছিলেন পূর্ব পাকিস্তানের একজন রাজনীতিবিদ ও সমাজকর্মী। নিজ এলাকার উন্নয়নে তার ব্যাপক অবদান রয়েছে। তার উদ্যোগে অনেক স্কুল ও শিক্ষা প্রতিষ্ঠান স্থাপিত হয়েছিল।
আবিদুর রেজা চৌধুরী ১৮৭২ সালে বেঙ্গল প্রেসিডেন্সির বর্তমান চাঁদপুর জেলার ফরিদগঞ্জ উপজেলার রূপসা জমিদার পরিবারে জন্মগ্রহণ করেন। দুর্বল স্বাস্থ্যজনিত কারণে তিনি শৈশবে প্রাতিষ্ঠানিক শিক্ষা লাভ করতে পারেননি। তিনি পরিবারে শিক্ষালাভ করেন এবং গভীর জ্ঞানের অধিকারী ছিলেন।
১৯২০ সালে চাঁদপুর স্থানীয় বোর্ডের চেয়ারম্যান নির্বাচিত হওয়ার মাধ্যমে তার রাজনৈতিক জীবন শুরু হয়। ১৯৩০ সালে তিনি তৎকালীন ত্রিপুরা (বর্তমান কুমিল্লা) জেলা বোর্ডের চেয়ারম্যান নির্বাচিত হন। ১৯৫৯ সাল পর্যন্ত তিনি পরপর কয়েকবার চেয়ারম্যান হয়েছিলেন। ১৯৫৮ সালের ১৬ মে কুমিল্লায় তার চেয়ারম্যান পদে দায়িত্বপালনের রজতজয়ন্তী উৎসব পালিত হয়েছিল। দীর্ঘদিন তিনি নিখিল বঙ্গ জেলা বোর্ড চেয়ারম্যান এসোসিয়েশনের চেয়ারম্যান ছিলেন।
১৯০৬ সালে নিখিল ভারত মুসলিম লীগ প্রতিষ্ঠার সময় তিনি ঢাকার নবাব বাড়িতে উপস্থিত ছিলেন। তিনি দীর্ঘদিন প্রাদেশিক মুসলিম লীগ ওয়ার্কিং কমিটির সদস্য হিসেবে দায়িত্বপালন করেছেন। ১৯৩৫ থেকে ১৯৫৮ সাল পর্যন্ত তিনি কুমিল্লা জেলা মুসলিম লীগের সভাপতি ছিলেন। তিনি ১৯৩৭ ও ১৯৪৬ সালে দলের প্রার্থী হিসেবে বঙ্গীয় আইন পরিষদের সদস্য নির্বাচিত হন। ১৯৩৭ সালে মুহাম্মদ আলি জিন্নাহর বাংলা সফরের সময় আবিদুর রেজা চৌধুরীর নেতৃত্বে চল্লিশ হাজার লোক তাকে কুমিল্লায় অভ্যর্থনা জানায়। জিন্নাহ বলেছিলেন যে তার বাংলা সফরে এটি সবচেয়ে বড় সংবর্ধনা সভা।
১৯৩০ সালে ব্রিটিশ সরকার তাকে খান বাহাদুর খেতাব প্রদান করেন। মুসলিমদের প্রতি সরকারের আচরণের প্রতিবাদ হিসেবে ১৯৪৬ সালে তিনি এই খেতাব ত্যাগ করেন। ১৯৫৪ সালে পাকিস্তান সরকার তাকে তমগায়ে খিদমত খেতাব দেয়।
খান বাহাদুর আবিদুর রেজা চৌধুরী ১৯৬১ সালের ১৬ জানুয়ারি ইন্তেকাল করেন।
বেহ্লোপুর, কপূরথলা
বেহ্লোপুর, ভারতের পাঞ্জাব প্রদেশের কপূরথলা জেলার একটি গ্রাম, এটি কপূরথলা থেকে ১৬ কিলোমিটার (৯.৯ মাইল) দুরে অবস্থিত, যেটি বেহ্লোপুরের, জেলা ও উপ-জেলা উভয়ের সদর দপ্তর। গ্রামটি একটি পঞ্চায়েত প্রধান দ্বারা পরিচালিত হয় যিনি গ্রামের একজন নির্বাচিত প্রতিনিধি.
ভারতের ২০১১ সালের জনগণনা অনুযায়ী,বেহ্লোপুরের মোট ঘরের সংখ্যা ১২৬, এবং জনসংখ্যা ছিল ৬৭৬, যার মধ্যে ৩৩৩ জন পুরুষ এবং ৩৪৩ জন নারী।বেহ্লোপুরে সাক্ষরতার হার ৫৭.৬৬%, প্রদেশ এর গড় ৭৫.৮৪% র চেয়ে কম। জনসংখ্যার ৬ বছরের কম বয়সী শিশুদের সংখ্যা ৮১, যা বেহ্লোপুরর মোট জনসংখ্যার ১৩.৪৩% এবং শিশু সন্তানের লিঙ্গ অনুপাত প্রায় ৭২৩, রাজ্যের গড় ৮৪৬ এর তুলনায় কম।
মালওয়া (পাঞ্জাব)
মালওয়া () পাঞ্জাবের শতদ্রু নদীর দক্ষিণের একটি অঞ্চলে। এই অঞ্চলেের মানুষদের মালোয়াই বলা হয়। মালওয়ার পশ্চিম অংশে, মালোয়াই উপভাষায় পাঞ্জাবি বলা হয়। পোয়াধী উপভাষার সাথে একই গঠনে এই উপভাষাটি, যা মালওয়া অঞ্চলের পূর্ব জেলাগুলিতে বলা হয়। এই পোয়াধী ভাষী অঞ্চলকে কখনও কখনও পোয়াধ বা পোয়াধা বলা হয়।
মালওয়ার জেলাগুলি নিম্নলিখিত :
জায়গুলি দ্বিমুখী উচ্চ বিদ্যালয়
জাগুলি দ্বিমুখী উচ্চ বিদ্যালয়() রামেশ্বপুর ইউনিয়নের সবচেয়ে পুরাতন একটি বিদ্যালয়। বিদ্যালয়টি বাংলাদেশের পত্যন্ত অঞ্চলে অবস্থিত হওয়ায় লেখাপড়ার দিক থেকে অন্যান্য বিদ্যালয় থেকে তুলনামুলক ভাবে একটু পিছিয়ে। বিদ্যালয়টি সকাল ১০ দিকে শুরু হয় এবং বিকাল ৪ টার দিকে সমাপ্ত হয়।বিদ্যালয়ে ২৫ টি কক্ষ এবং ২তলা বিশিষ্ট একটি ভবন রয়েছে।
জাগুলি দ্বিমুখী উচ্চ বিদ্যালয় ১৯১২ সালে স্থাপিত হয়।সেই সময়ে ব্রিটিশ কর্তৃক ভারতবর্ষ শাশিত হত।শুরুতে এটি মাদ্রাসা হিসেবে পরিচিত ছিলো তারপর ১৯৫৬ সালে বিদ্যালয়টি মাদ্রাসা থেকে উচ্চ বিদ্যালয় পনঃনাম করন করা হয়। ১৯২৫ সালে বিদ্যালয়ে ২৫ জন শিক্ষার্থী এবং ২ জন শিক্ষক ছিলো।তারপর ১৯৬৭ সালে শিক্ষার্থী সংখ্যা বেড়ে দাঁড়ায় ১২২ জন। তারমধ্য ১০০ জন মুসলমান এবং ২২ জন হিন্দু ছিলো। ২০১৬ সালে বর্তমান শিক্ষার্থী সংখ্যা ৩৫০ জন।
জাগুলি দ্বিমুখী উচ্চ বিদ্যালয় বগুড়া জেলার গাবতলী উপজেলার অন্তর্ভূক্ত রামেশ্বপুর ইউনিয়নে অবস্থিত। এটি গাবতলী উপজেলা থেকে পশ্চিম দিকে ১৪ কিঃমিঃ দূরে অবস্থিত।
এই বিদ্যালয়ের ভর্তি পরীক্ষা প্রতিবার বছরের শেষে অনুষ্ঠিত হয়। ভর্তি পরীক্ষায় নুন্যতম ২০০-২৪০ জন পর্যন্ত শিক্ষার্থী অংশগ্রহণ করে। ভর্তি পরীক্ষায় ষষ্ঠ শ্রেণি থেকে নবম শ্রেণির শিক্ষার্থীরা অংশগ্রহণ করতে পারবে। তাদের মধ্য থেকে ১২০ জন শিক্ষার্থী পরীক্ষার উত্তীর্ণ হয় বিদ্যালয়ে ভর্তি হওয়ার সুযোগ পাবে।(বিঃদ্রঃ ২০১৭ সালের ভর্তী পরীক্ষার ফর্ম বেড় হয়েছে যারা ভর্তী হতে ইচ্ছুক তারা ২৬/১২/২০১৬ ইং তারিখ এর মধ্য ফর্ম সংগ্রহ করে।ভর্তী পরীক্ষা ২৮ তারিখে সংঘটিত হবে।)
বেজা, কপূরথলা
বেজা, ভারতের পাঞ্জাব প্রদেশের কপূরথলা জেলার একটি গ্রাম, এটি কপূরথলা থেকে ৬ কিলোমিটার (৩.৭মাইল) দুরে অবস্থিত, যেটি বেজার, জেলা ও উপ-জেলা উভয়ের সদর দপ্তর। গ্রামটি একটি পঞ্চায়েত প্রধান দ্বারা পরিচালিত হয় যিনি গ্রামের একজন নির্বাচিত প্রতিনিধি.
 ভারতের ২০১১ সালের জনগণনা অনুযায়ী,বেজার মোট ঘরের সংখ্যা ২৫, এবং জনসংখ্যা ছিল ১৬২, যার মধ্যে ৮১ জন পুরুষ এবং ৮১ জন নারী।বেজাতে সাক্ষরতার হার ৭৭.৮৬%, প্রদেশ এর গড় ৭৫.৮৪% র চেয়ে বেশি। জনসংখ্যার ৬ বছরের কম বয়সী শিশুদের সংখ্যা ২২, যা বেজার মোট জনসংখ্যার ১৩.৫৮% এবং শিশু সন্তানের লিঙ্গ অনুপাত প্রায় ৮৩৩, রাজ্যের গড় ৮৪৬ এর তুলনায় কম।..
ভানা, কপূরথলা
ভানা, ভারতের পাঞ্জাব প্রদেশের কপূরথলা জেলার একটি গ্রাম, এটি কপূরথলা থেকে ১৩ কিলোমিটার (৮.১ মাইল) দুরে অবস্থিত, যেটি ভানার, জেলা ও উপ-জেলা উভয়ের সদর দপ্তর। গ্রামটি একটি পঞ্চায়েত প্রধান দ্বারা পরিচালিত হয় যিনি গ্রামের একজন নির্বাচিত প্রতিনিধি
 ভারতের ২০১১ সালের জনগণনা অনুযায়ী,ভানাতে মোট ঘরের সংখ্যা ১২, এবং জনসংখ্যা ছিল ৫৮, যার মধ্যে ২৯ জন পুরুষ এবং ২৯ জন নারী।ভানার সাক্ষরতার হার ৭৪.৫১%, প্রদেশ এর গড় ৭৫.৮৪%-এর চেয়ে কম। জনসংখ্যার ৬ বছরের কম বয়সী শিশুদের সংখ্যা ৭, যা ভানার মোট জনসংখ্যার ১২.০৭% এবং শিশু সন্তানের লিঙ্গ অনুপাত প্রায় ১৩৩৩, রাজ্যের গড় ৮৪৬ এর তুলনায় বেশি।
মুরাদ পারভেজ
মুরাদ পারভেজ একজন বাংলাদেশী নাট্য ও চলচ্চিত্র নির্মাতা। প্রথমে নাটক পরিচালনা দিয়ে কর্মজীবন শুরু করেন এবং পরবর্তীতে চলচ্চিত্র নির্মাণও করেন। তার পরিচালিত প্রথম চলচ্চিত্র চন্দ্রগ্রহণ। এই চলচ্চিত্রের জন্য শ্রেষ্ঠ পরচালক বিভাগে বাংলাদেশ সরকার কর্তৃক প্রদত্ত জাতীয় চলচ্চিত্র পুরস্কার অর্জন করেন।
মুরাদ পারভেজ ২০০৮ সালে চন্দ্রগ্রহণ চলচ্চিত্র পরিচালনার মাধ্যমে চলচ্চিত্রাঙ্গনে প্রবেশ করেন। সৈয়দ মুস্তাফা সিরাজ রচিত "রানিঘাটের বৃত্তান্ত" গল্প অবলম্বনে নির্মিত এই চলচ্চিত্রে অভিনয় করেন রিয়াজ, সোহানা সাবা, চম্পাসহ আরও অনেকে। এই চলচ্চিত্র পরিচালনার জন্য মুরাদ পারভেজ শ্রেষ্ঠ পরিচালক বিভাগে ২০০৯ সালে প্রদত্ত মেরিল-প্রথম আলো পুরস্কার অর্জন করেন। চলচ্চিত্রটি এই বছর লন্ডনের রেইনবো চলচ্চিত্র উৎসব-এ প্রদর্শিত হয় এবং শ্রেষ্ঠ চলচ্চিত্র পুরস্কার অর্জন করে। একই বছর চলচ্চিত্রটি শ্রেষ্ঠ চলচ্চিত্রসহ সাতটি বিভাগে বাচসাস পুরস্কার অর্জন করে। মুরাদ পারভেজ শ্রেষ্ঠ চিত্রনাট্যকার বিভাগে পুরস্কৃত হন। এছাড়া ২০১০ সালে প্রদত্ত জাতীয় চলচ্চিত্র পুরস্কারে শ্রেষ্ঠ চলচ্চিত্রসহ সাতটি বিভাগে পুরস্কৃত হয়। মুরাদ পারভেজ শ্রেষ্ঠ পরিচালক, চিত্রনাট্যকার ও সংলাপ রচয়িতা বিভাগে তিনটি পুরস্কার অর্জন করে।
ছয় বছর পর ২০১৪ সালে তার দ্বিতীয় চলচ্চিত্র বৃহন্নলা মুক্তি পায়। বাংলাদেশ সরকার কতৃক অনুদানপ্রাপ্ত চলচ্চিত্রটিতে অভিনয় করেন ফেরদৌস আহমেদ, সোহানা সাবা, ইন্তেখাব দিনার। চলচ্চিত্রটি ২০১৫ সালে জয়পুর আন্তর্জাতিক চলচ্চিত্র উৎসব-এ প্রদর্শিত হয় এবং সেখানে তিনি জুরি বোর্ডের সদস্যও ছিলেন। এ উৎসবে "বৃহন্নলা" চলচ্চিত্রের জন্য মুরাদ পারভেজ শ্রেষ্ঠ চিত্রনাট্যকার বিভাগে ও সোহানা সাবা শ্রেষ্ঠ অভিনেত্রী বিভাগে জুরি পুরস্কার অর্জন করেন। এছাড়া একই বছর এই চলচ্চিত্রটি শ্রেষ্ঠ চলচ্চিত্র বিভাগে ও একটি বিশেষ শাখায় মেরিল-প্রথম আলো পুরস্কার অর্জন করে এবং আরও চারটি বিভাগে মনোনয়ন লাভ করে। ২০১৬ সালে জাতীয় চলচ্চিত্র পুরস্কারে শ্রেষ্ঠ চলচ্চিত্র ও পরিচালক বিভাগে মনোনীত হয়। কিন্তু ভারতীয় বাঙালি লেখক সৈয়দ মুস্তাফা সিরাজ রচিত "গাছটি বলেছিল" কবিতা অবলম্বনে নির্মিত হলেও তার নাম না উল্লেখ করায় গল্প ছুরির অপরাধে তার মনোনয়ন প্রত্যাখান করা হয়। এছাড়া সরকার হতে প্রাপ্ত অনুদানের টাকা সুদে আসলে ফেরত নেওয়া হয়। ২০১৬ সালে তিনি নীল ঘূর্ণি চলচ্চিত্রের কাজ শুরু করেন এবং আবার সরকারী অনুদানের জন্য মনোনীত হন।
মুরাদ পারভেজ মাত্র তিন মাসের সম্পর্কে বিয়ে করেন মডেল ও অভিনেত্রী সোহানা সাবাকে। ব্যক্তিগত কারণ ও দুজনের মতের মিল না থাকায় ২০১৫ সালে তাদের বিচ্ছেদ হয়। স্বরবর্ণ নামে তাদের ঘরে এক পুত্রসন্তান আছে।
জাতীয় চলচ্চিত্র পুরস্কার
মেরিল-প্রথম আলো পুরস্কার
বাচসাস পুরস্কার
রেইনবো চলচ্চিত্র উৎসব
জয়পুর আন্তর্জাতিক চলচ্চিত্র উৎসব
কাল নাগিনী
কাল নাগিনী বা কালনাগ এক ধরনের সাপ। এরা লাফিয়ে অনেক দূর পর্যন্ত গ্লাইডিং করতে পারে।
এই সাপের তিনটি উপপ্রজাতি আছেঃ
এরা সাধারণত সবুজাভ হলুদের মাঝে লাল ও কালো ডোরাকাটা দাগযুক্ত হয়ে 
থাকে।
এরা আকারে ছোট হয়। এরা ২-৪.৫ ফুট লম্বা হয়। এদের দেহ হাল্কা ও এরা ভাল গাছ বাইতে পারে।
এরা সামান্য বিষাক্ত, তবে সেই বিষ মানুষের কোন ক্ষতি করে না। এরা কলুব্রিড জাতীয় সাপ। তাই এটি নিরাপদ একটি সাপ।
এরা দিবাচর। এরা শান্ত স্বভাব এর সাপ। এগুলো লাজুক প্রকৃতির, দ্রুত চলতে পারে এবং ভয় পেলে পালাবে এমন স্বভাবের তবে বেশি বিরক্ত হলে কামড়াতে পারে। এরা সহজে কামড়ায় না। তাই সাপুড়েরা এদের সহজেই খেলা দেখাতে পারে। এরা ছোট জাতের গিরগিটি, বাদুড়, ইদুর খায়। পাশাপাশি পাখির ডিম এবং ছোট কীটপতঙ্গও খায়। শিকার করার পূর্বে শিকারকে এরা দীর্ঘক্ষন অনুসরণ করে। পরে ঘাড়ের দিকে কামড়ে শিকার ধরে।
এরা যখন ১ মিটার বা ৩.৩ ফিট এর মত লম্বা হয়,
তখন থেকে এরা বয়োঃপ্রাপ্ত হয়। এরা সর্বোচ্চ ১১.৫ থেকে ১৩০ সেমি বা .৩৮ থেকে ৪.২৭ ফুট লম্বা হয়।
বাংলাদেশ, ভারত, মিয়ানমারসহ দক্ষিণ ও দক্ষিণপূর্ব এশিয়ার অনেক দেশের জঙ্গলে এদের পাওয়া যায়।কলুব্রিড
সাপ
সরীসৃপ
পীরগাছা সরকারী প্রাথমিক বিদ্যালয়
পীরগাছা সরকারী প্রাথমিক বিদ্যালয় পীরগাছা এবং অত্র এলাকার ভিতর সবচেয় পুরাতন বিদ্যালয়।বিদ্যালয়ে ৫ জন শিক্ষক এবং ২০০ জন শিক্ষার্থী রয়েছেন।বিদ্যালয়টি পড়াশুনার দিক থেকে অত্র এলাকার মধ্যে সবচেয়ে ভালো একটি বিদ্যালয়।এই বিদ্যালয় থেকে প্রাথমিক শিক্ষা সমাপনী পরিক্ষায় সবচেয়ে ভালো ফলাফল অর্জন করে।বিদ্যালয়ে ১০ টি কক্ষ এবং ১ টি ভবন রয়েছে।বিদ্যালয়টি সকাল ১০ থেকে শুরু হয় এবং বিকাল ৪ টার দিকে সমাপ্ত হয়।
পীরগাছা সরকারী প্রাথমিক বিদ্যালয় ১৯১৫ সালে ব্রিটিশ সরকার কর্তৃক স্থাপিত হয়। শুরুতে বিদ্যালয়ে শিক্ষার্থীর সংখ্যা খুবই সিমীত ছিলো।১৯২০ সালে ১২ জন শিক্ষার্থী এবং ১ জন শিক্ষক।১৯৭৬ সালে ১১২ জন শিক্ষার্থী এবং ৩ জন শিক্ষক এবং ২০১৬ সালে ২০০ জন শিক্ষার্থী এবং ৫ জন শিক্ষক রয়েছেন।
পীরগাছা সরকারী প্রাথমিক বিদ্যালয় বগুড়া সদর উপজেলার লাহিড়ীপাড়া ইউনিয়নের অন্তর্ভূক্ত একটি বিদ্যালয়।এটি বগুড়া থেকে উত্তর দিকে ১২ কিঃমিঃ দূরে অবস্থিত।
ভর্তি পরীক্ষা প্রতিবার বছরের শেষে অনুষ্ঠিত হয়।নতুন শিক্ষার্থীর জন্য ৫০ টি আসল সীমাবদ্ধ থাকে
পীরগাছা সরকারী প্রাথমিক বিদ্যালয়ের প্রধান শিক্ষক কর্তৃক সংগৃহীত।
রামিথ রাম্বুকুয়েলা
রামিথ লক্ষ্মণ বান্দারা রাম্বুকুয়েলা (জন্ম: ৮ সেপ্টেম্বর, ১৯৯১) ক্যান্ডিতে জন্মগ্রহণকারী শ্রীলঙ্কার পেশাদার প্রথম-শ্রেণীর ক্রিকেটার। শ্রীলঙ্কা ক্রিকেট দলের অন্যতম সদস্য তিনি। ঘরোয়া প্রথম-শ্রেণীর ক্রিকেটে তামিল ইউনিয়ন ক্রিকেট ও অ্যাথলেটিক ক্লাবের পক্ষে খেলছেন 'রামাইয়া' ডাকনামে পরিচিত রামিথ রাম্বুকুয়েলা। দলে তিনি মূলতঃ বামহাতি উদ্বোধনী ব্যাটসম্যানরূপে খেলে থাকেন। এছাড়াও ডানহাতে অফ ব্রেক বোলিং করে থাকেন তিনি। বাবা কেহেলিয়া রাম্বুকুয়েলা সাবেক মন্ত্রী ছিলেন ও শ্রীলঙ্কা সরকারের বর্তমান সংসদ সদস্য।
২১ নভেম্বর, ২০১৩ তারিখে টুয়েন্টি২০ আন্তর্জাতিকে নিউজিল্যান্ডের বিপক্ষে তার অভিষেক ঘটে। জুলাই, ২০১৬ সালে শ্রীলঙ্কা এ দলের সদস্যরূপে যুক্তরাজ্যে খেলতে যান। সেখানে থাকাবস্থায় ৫ জুলাই, ২০১৬ তারিখে ইংল্যান্ড সফরে থাকা শ্রীলঙ্কা দলের সদস্য হিসেবে খেলার জন্য ডাক পান।
ধানবাদ জেলা
ধানবাদ জেলা ভারতের ঝাড়খন্ড রাজ্যের একটি প্রশাসনিক এলাকা। এটি এই রাজ্যের দ্বিতীয় জনবহুল জেলা। এই জেলার সদর দপ্তর ধানবাদ শহরে অবস্থিত। এই জেলা কয়লা খনির জন্য বিখ্যাত।
জেলাটি সমুদ্র সমতল থেকে গড়ে ২০০-২৫০ মিটার উচ্চতায় অবস্থিত। এই জেলার ভূমিভাগ ছোট ছোট পাহার ও টিলা দ্বারা গঠিত। এই জেলার প্রধান নদী হল দামোদর নদ।
২০১১ সালের জনগননায় এই জেলার মোট জন সংখা ২৬,৮২,৬৬২ জন। এই জেলাটি দেশের ১৮৪ তম জনবহুল শহর। ধানবাদ জেলয় প্রতি বর্গকিমিতে ১৩০০ জন বসবাস করেন।
ধানবাদ জেলায় প্রচলিত ভাষাসমূহের পাইচিত্র তালিকা নিম্নরূপ -
এই জেলার অর্থনীতি প্রধানত কয়লা খনির উপর নির্ভরশীল। তবে ২০০৬ সালের ২৫০টি পিছিয়ে পরা জেলার মধ্যে ধানবাদ জেলা অন্যতম। এই জেলাটি রাজ্যের ২১ টি পিছিয়ে পরা জেলার একটি।
মুছলপুর
মুছলপুর () উত্তর-পূর্ব ভারতের আসাম রাজ্যের বাক্সা জেলার সদর।
ভারতবর্ষের ২০১১ সনের আদম শুমারি অনুসারে, মুশলপুরের মোট জনসংখ্যা ৭৯৫ যার মধ্যে ৪২৯ জন পুরুষ এবং ৩৬৬ জন মহিলা। ০-৬ বছর বয়সী শিশুদের জনসংখ্যা হচ্ছে ৬৯ যা মোট জনসংখ্যার ৮.৬৮%। মুশলপুরের গড় লিঙ্গ অনুপাত ৮৫৩ যা আসাম রাজ্যের গড় ৯৫৮ এর তুলনায় কম ।  এই শহরের সাক্ষরতার হার ৭৩.৬৯% যা রাজ্যের গড় আয় ৭২.১৯% - এর চেয়ে বেশি। এরমধ্যে পুরুষদের এবং মহিলাদের সাক্ষরতার হার যথাক্রমে ৮২.৫৩% এবং ৬৩.১৪%।
শত্রুজিৎপুর ইউনিয়ন
শত্রুজিৎপুর ইউনিয়ন বাংলাদেশর খুলনা বিভাগের মাগুরা জেলার সদর উপজেলার একটি ইউনিয়ন।
শত্রুজিৎপুর ইউনিয়ন খুলনা বিভাগের মাগুরা জেলার সদর উপজেলার অন্তর্গত। মাগুরা সদর উপজেলার মাগুরা- নড়াইল মহাসড়কের ১৪ কিলোমিটার পুর্ব দিকে শত্রুজিৎপুর বাজার নামক স্থানে ১০নং শত্রুজিৎপুর ইউনিয়ন পরিষদটি অবস্থিত। এই ইউনিয়নের আয়তন প্রায় ১৮.১৮ বর্গ কিলোমিটার
প্রচলিত আছে যে, ইংরেজদের আমলে এই গ্রামের মানুষ খুবই বেপরোয়া টাইপের ছিল। তারা তাদের শত্রুদেরকে তাড়িয়ে ইউনিয়নকে জয় করে সেখান থেকেই এই গ্রামের নাম শত্রুজিৎপুর নামকরণ করা হয়। বর্তমান ইউনিয়ন ভবনটির স্থাপন কাল ২০০৬ সাল।
২০১১ সালের আদম শুমারি অনুযায়ী এখানকার লোকসংখ্যা প্রায় ১৮,৬০৪ জন। শত্রুজিৎপুর ইউনিয়নে মৌজার সংখ্যা- ১৩ টি এবং মোট গ্রাম সংখ্যা ১৩ টি। গ্রামের নাম সমূহঃ-
২০০১ এর শিক্ষা জরীপ অনুযায়ী এখানে শিক্ষার হার- ৪১.২০%মাগুরা-নড়াইল সড়কের মাগুরা শহরের চাউলিয়া বাস স্ট্যান্ড থেকে শত্রুজিৎপুর বাজারের দুরুত্ব ১৪ কিলোমিটার। মাগুরা জেলা শহর থেকে শত্রুজিৎপুর বাজারে যাতায়াতের মাধ্যম রয়েছে বাস, অটো রিক্সা, ভ্যান ইত্যাদি।শত্রুজিৎপুর ইউনিয়ন পরিষদ
পাবলিক ডোমেইন
পাবলিক ডোমেইনে বলতে সে সমস্ত কাজকে বুঝায় যার একচেটিয়া মেধাস্বত্ত্ব অধিকারের মেয়াদ শেষ বা বাজেয়াপ্ত অথবা অপ্রযোজ্য হয়েছে। উদাহরণস্বরূপ, শেক্সপিয়ার ও বিটোভেনের কাজ, এবং চলচ্চিত্র ইতিহাসের শুরুর দিকের অধিকাংশ নির্বাক চলচ্চিত্র, সমস্ত বর্তমানে পাবলিক ডোমেইনের অধীনে, এবং স্বত্বাধিকার আইন কার্জকরের পূর্বে সৃষ্ট সকল কাজসমূহ এর আওতায় পড়ে।
শৈবাল সাগর
শৈবাল সাগর বা Sargasso Sea হলো সমুদ্রের মাঝে স্রোতহীন অঞ্চল, যেখানে শৈবাল ও অন্যান্য আগাছা জন্মায়। এটা পৃথিবীর একমাত্র 'সাগর' যার কোনো উপকূল নেই। এটা ১,১০৭ কিমি প্রশস্ত এবং ৩,২০০ কিলোমিটার দীর্ঘ।
"সারগাসো" (Sargasso) শব্দটি পোর্তুগিজ শব্দ "সারগাসাম" (Sargassum) থেকে এসেছে, যার অর্থ সামুদ্রিক আগাছা।
কয়েকটি সমুদ্রস্রোত পরস্পর মিলনের ফলে চক্রাকার জলাবর্ত সৃষ্টি হয়। আয়ন বায়ু ও পশ্চিমা বায়ুর সন্ধিস্থলে মৃদু বায়ুর প্রাদুর্ভাবের কারণে জলাবর্ত-এর মাঝের স্থান স্রোতহীন ও শান্ত হয়। এরই প্রভাবে শৈবাল সাগরের সৃষ্টি হয়েছে।
২. আলম, কে. আশরাফুল (২০১৪), বৈশ্বিক পরিবেশের প্রাকৃতিক ভূগোল, পারফেক্ট পাবলিকেশন্স, ঢাকা, বাংলাদেশ, পৃ. ৯১৬।
শংকর রায় চৌধুরী (চরিত্র)
শংকর রায় চৌধুরী বা শংকর হল প্রখ্যাত কথা সাহিত্যিক বিভূতিভূষণ বন্দ্যোপাধ্যায় এর অমর সৃষ্টি চাঁদের পাহাড় (উপন্যাস) এর কেন্দ্রীয় চরিত্র। শংকর চরিত্রটিকে কেন্দ্র করে চাঁদের পাহাড় উপনাসটি শুরু হয় ও শেষ হয়।
উপন্যাসে দেখা যায় শংকর হল বাংলার এক গ্রামের দামাল যুবক। সে কলকাতা থেকে কলেজের পড়াশোনা শেষ করে গ্রামে এসেছে। সে ভূগোলের বই পড়তে ভালবাসে। এই সময় সে শ্যামনগর পাট কলে একটি কাজ পায়। কিন্তু সে কাজে যেতে রাজি ছিলনা। তার ইচ্ছা অজানা যায়গায় ঘুরে বেড়ানো।
এক ইউনিট ব্যবস্থা
এক ইউনিট (উর্দু: ون یونٹ) পাকিস্তান সরকার কর্তৃক গৃহিত একটি ভূরাজনৈতিক কর্মসূচি। ১৯৫৪ সালের ২২ নভেম্বর মুহাম্মদ আলি বগুড়া পাকিস্তানের প্রধানমন্ত্রীত্বকালে এই পদক্ষেপ গৃহিত হয়। ভৌগলিক দূরত্বের কারণে পাকিস্তানের দুই অংশ শাসনে জটিলতা সৃষ্টি হওয়ায় এই পদক্ষেপ নেয়া হয়। এই পদক্ষেপের মাধ্যমে পশ্চিম অংশে অবস্থিত চারটি প্রদেশ যথা উত্তর-পশ্চিম সীমান্ত প্রদেশ, সিন্ধু প্রদেশ, বালুচিস্তান ও পাঞ্জাবকে নিয়ে পশ্চিম পাকিস্তান প্রদেশ গঠন করা হয়। ১৯৭০ সাল পর্যন্ত এক ইউনিট ব্যবস্থা কার্যকর ছিল। রাষ্ট্রপতি জেনারেল ইয়াহিয়া খান লিগাল ফ্রেমওয়ার্ক অর্ডার, ১৯৭০ জারি করার পর এই ইউনিট ব্যবস্থা বাতিল হয় এবং পূর্বতন প্রদেশসমূহ পুনর্বহাল করা হয়।
১৯৫৫ সালের ৩০ সেপ্টেম্বর চারটি প্রদেশকে একীভূত করে এক প্রদেশে পরিণত করার বিল জাতীয় পরিষদে পাস হওয়ার পর প্রধানমন্ত্রী চৌধুরী মুহাম্মদ আলি ১৯৫৫ সালের ১৪ অক্টোবর এক ইউনিট পদ্ধতি প্রয়োগ করেন। এর পূর্বে সাবেক প্রধানমন্ত্রী মুহাম্মদ আলি বগুড়া ১৯৫৪ সালের ২২ নভেম্বর সরকারিভাবে তা ঘোষণা করেছিলেন। তিনি বলেছিলেন, "বাঙালি, পাঞ্জাবি, পাঠান, বালুচ, বাহাওয়ালপুরি, খাইরপুরি বলে কিছু থাকবে না। এসকল গোষ্ঠীর অনুপস্থিতি পাকিস্তানের অখন্ডতা শক্তিশালী করবে।
১৯৫৫ সালের সেপ্টেম্বরে ইস্কান্দার মীর্জা পরিষদে কারণ হিসেবে বলেন:
স্নো হোয়াইট এন্ড দ্য হান্টসম্যান
স্নো হোয়াইট এন্ড দ্য হান্টসম্যান ২০১২ সালে নির্মিত আমেরিকার অ্যাকশন, অ্যাডভেঞ্চার ধাঁচের ছবি। এই ছবিটি গ্রিম ভ্রাতৃদ্বয় রচিত জার্মান রূপকথা স্নো হোয়াইট গল্প অনুসরণ করে নির্মিত। এই ছবিতে গল্পটিকে আবার কিছুটা নতুন করে বলা হয়েছে। এখানে "স্নো হোয়াইট" তার সৎমা "কুইন র‍্যাভেনার" কাছে বন্দী অবস্থায় বড় হয়ে ওঠে। এই র‍্যাভেনা হল আসলে এক খুব শক্তিশালী জাদুবিদ্যার অধিকারিণী। "স্নো হোয়াইট" যখন তার সৎমার কাছ থেকে পালিয়ে যেতে সক্ষম হয় ও এক গভীর জঙ্গলে গা ঢাকা দেয়, র‍্যাভেনা তখন তাকে আবার ধরে আনার জন্য একজন শিকারি, "এরিক, দ্য হান্টসম্যানের" শরণাপন্ন হয়। সে এরিককে বলে যে তার মৃত স্ত্রীকে আবার সে তার কাছে ফিরিয়ে দেবে, যদি সে জঙ্গল থেকে "স্নো হোয়াইটকে" ধরে নিয়ে আসে। কিন্তু এরিক "স্নো হোয়াইটকে" দেখার পর তার অনুগত হয়ে পড়লে, র‍্যাভেনা ছদ্মবেশ ধরে "স্নো হোয়াইটের" কাছে আসে ও তাকে একটি বিষাক্ত আপেল খেতে প্রলুব্ধ করে।
ছবিটির পরিচালনা করেছেন রুপার্ট স্যান্ডার্স। এ' ছবির চিত্রনাট্য ইভান ডগার্টি, জন লি হ্যানকক হোসেইন আমিনি। ক্রিস্টেন স্টুয়ার্ট এখানে "স্নো হোয়াইটের" ভূমিকায় অভিনয় করেন।
পাঞ্জাব (অঞ্চল)
The পাঞ্জাব (, , , ), এছাড়াও বানান পঞ্জাব, পঞ্জ-অব, "পাঁচটি নদী" র জমি
(পাঞ্জাবি: پنجاب, ਪੰਜਾਬ; হিন্দি: पंजाब) ভারতীয় উপমহাদেশ বা দক্ষিণ এশিয়ার উত্তরদিকের অংশের একটি ভৌগোলিক অঞ্চল, যেটি পূর্ব পাকিস্তান এবং উত্তর ভারতের এলাকার সমন্বয়ে গঠিত।
এটা সিন্ধু উপত্যকার সভ্যতা দ্বারা অধ্যুষিত হয়েছে, ইন্দো-আর্য জাতি ও আখেমেনীয় সাম্রাজ্য, গ্রীক, কুষাণ সাম্রাজ্য, গজনভি, টিমুরিদ, মুঘল, আফগান, ব্রিটিশ এবং অন্যদের দ্বারা অসংখ্য আক্রমণের সাক্ষী। বর্তমানের পাঞ্জাবের মানুষকে পাঞ্জাবি বলা হয় এবং তাদের প্রধান ভাষা পাঞ্জাবি। পাঞ্জাব অঞ্চলের প্রধান ধর্মগুলি হল ইসলাম, হিন্দু, এবং শিখ। অন্যান্য ধর্মীয় গোষ্ঠী হল খ্রিস্টান, জৈন ও বৌদ্ধধর্ম।
১৯৪৭ সালে  ব্রিটিশ ভারত ভেঙে দিয়ে ভারত ও পাকিস্তানের মধ্যে বিভক্ত হয়ে যায়।
ভারতের এই অঞ্চলের অন্তর্ভুক্ত পাঞ্জাব রাজ্য, চন্ডীগড়, জম্মু বিভাগ, হরিয়ানা, হিমাচল প্রদেশ, দিল্লির অংশ এবং রাজস্থানের অংশ, বিশেষ করে শ্রী গঙ্গানগর এবং হনুমানগড় জেলা।
পাকিস্তানে পাঞ্জাব অঞ্চলের অন্তর্ভুক্ত স্থানগুলি হল পাঞ্জাব প্রদেশ,ইসলামাবাদ, ভীমবার, মীরপুর পার্শ্ববর্তী অঞ্চলের দক্ষিণ আজাদ কাশ্মীরের অংশ।  এবং খাইবার পাখতুনখোয়া অংশ (যথা পেশোয়ার পাঞ্জাব অঞ্চলে পিশোর নামে পরিচিত)।
পাঞ্জাবের প্রধান ভাষা পাঞ্জাবী, ভারতীয় পাঞ্জাবে, এই লেখা গুরুমুখী লিপিতে লেখা হয়। পাকিস্তানের , শাহমুখী লিপি (যেটি উর্দু লিপির কাছাকাছি ) ব্যবহার করা হয়। ভারতের হিমাচল প্রদেশ এবং হরিয়ানায় দেবনাগরী লিপিতে হিন্দি ব্যাপকভাবে ব্যবহৃত হয়।
খালিস্তান কমান্ডো বাহিনী
খালিস্তান কমান্ডো বাহিনী সংক্ষেপে কেসিএফ ভারতীয় রাজ্য পাঞ্জাব ভিত্তিক একটি সশস্ত্র শিখ সংগঠন। মার্কিন স্টেট ডিপার্টমেন্ট, এবং পাঞ্জাব পুলিশ গোয়েন্দা বিভাগের সহকারী মহাপরিদর্শক অনুযায়ী, এই সংগঠনটি অনেকগুলি গুপ্তহত্যার জন্য দায়ী, যেমন:- ১৯৯৫ সালের গুপ্তহত্যা; যাতে পাঞ্জাবের তৎকালীন মুখ্যমন্ত্রী বেয়ান্ত সিংহের হত্যা করা হয়েছিল।
খালিস্তান কমান্ডো বাহিনী একটি বিতর্কিত সংগঠন। ১৯৮৪ সালে ভারতীয় সশস্ত্র বাহিনী স্বর্ণমন্দির দখল নেওয়ার সময়, সংগঠনটি প্রকাশ্যে বোমাবাজি করে; এবং এটিই ছিল সংগঠনটির প্রথম সশস্ত্র সামরিক উপলব্ধি। তাদের দ্বারা সংঘটিত বিভিন্ন গুপ্তহত্যা, হত্যা ও অন্যান্য হিংসাত্মক কাজের কারণে ভারত সরকার খালিস্তান কমান্ডো বাহিনীকে একটি সন্ত্রাসী সংগঠন হিসেবে চিহ্নিত করেছে, তবে সংগঠনটি এখনও বৈশ্বিকভাবে সন্ত্রাসী সংগঠন হিসেবে ঘোষিত নয়। বিশেষ উল্লেখ্য, যে মার্কিন যুক্তরাষ্ট্রের ডিপার্টমেন্ট অব স্টেট কর্তৃক এই কেসিএফ সংগঠনটি এখনও "সন্ত্রাসী সংগঠন হিসেবে মনোনীত নয়"।
খালিস্তান কমান্ডো বাহিনীর সদস্যরা নিজেদের মুক্তিযোদ্ধা বলে দাবী করে এবং প্রবাসী শিখদের অনেকাংশ এদের সমর্থন করে।
খালিস্তান কমান্ডো বাহিনী সংগঠনটি ১৯৮৬ সালে একজন শিখ জাতীয়তাবাদী নেতা মানবীর সিং চাহেরু কর্তৃক প্রতিষ্ঠিত হয়।
১৯৮৬ সালের ৮ অগাস্ট, পাঞ্জাব পুলিশ মানবীর সিং চাহেরুকে (হরি সিং) গেরেপ্তার করে, এবং শেষপর্যন্ত তাঁকে হত্যা করা হয় অথবা তিনি পুলিশ হেফাজত থেকে নিখোঁজ হন।
চাহেরু গেরেপ্তার হওয়ার পর, প্রাক্তন পুলিশ কর্মকর্তা সুখদেব সিং যিনি ("সুখা সিপাহী" নামেও পরিচিত) বাহিনীর কামান সামলান। সুখদেব সিং নিজের নাম পরিবর্তন করে লাভ সিং নাম রাখেন এবং তিনি "জেনারেল" উপাধী ধারণ করেন।
লাভ সিংহের মৃত্যুর পর কনওয়ারজিৎ সুলতানউইন্ড কেসিএফ-এর নেতৃত্ব দেন ১৮ অক্টোবর ১৯৮৯ সালে, কনওয়ারজিৎ সুলতানউইন্ড, এবং কেসিএফ-এর দুজন অন্য সদস্যদের পুলিশ জলন্ধরের নিকট গেরেপ্তার করে। যদিও এদের একজন পালাতে সফল হয়, অন্যজন যে কনওয়ারজিৎ সুলতানউইন্ডের তুলনায় ২৩ বছর বয়সী, তিনি এই সংগঠন সম্বন্ধিত তথ্য প্রদান এড়াতে সায়ানাইড ক্যাপসুল খেয়ে আত্মত্যাগ করেন।
পুলিশ লাভ সিংকে ১২ জুলাই ১৯৮৮ সালে হত্যা করে। 
তাঁকে হারিয়ে সংগঠনটি সম্পূর্ণরূপে ভেঙেপড়ে।
তার মৃত্যুর পর, ওয়াসান সিং জফরওয়াল এবং পরমজিৎ সিং পঞ্জওয়ার ও গুরজন্ত সিং রাজস্থানী এদের নেতৃত্বে, খালিস্তান কমান্ডো বাহিনী, দুটি দলে বিভক্ত হয়েপড়ে।
লাভ সিংহের মৃত্যুর ফলে খালিস্তান কমান্ডো বাহিনী - বব্বর খালসা জোট, যা লাভ সিং ও সুখদেব সিং বব্বর মিলে প্রতিষ্ঠা করেছিলেন; সেই জোটও ভেঙে যায়।
পুলিশ ও অন্যান্য ভারতীয় নিরাপত্তা বাহিনী সসংগঠনটি সদ্যসদের গেরেপ্তার করে অথবা তাদের হত্যা করে। এভাবে শেষপর্যন্ত খালিস্তান কমান্ডো বাহিনী চূর্ণবিচূর্ণ হয়ে যায়।
নতুন আবিষ্কার
নতুন আবিষ্কার () অসমীয়া ভাষায় শিশুদের জন্যে প্রকাশিত একটি বিজ্ঞান ম্যাগাজিন। যোরহাট থেকে প্রকাশ হওয়া এই ম্যাগাজিনের সম্পাদক শিশু সাহিত্যের জন্যে সাহিত্য একাডেমী পুরষ্কার বিজয়ী সাহিত্যিক শান্তনু তামূলী।
বিজ্ঞানের আৰ্হি : বিভিন্ন ধরণের সামগ্রী নিৰ্মাণের বৈজ্ঞানিক পদ্ধতিসমূহ প্ৰকাশ হয় ।
দেশে দেশে অভয়ারণ্য : দেশ বিদেশের রাষ্ট্রীয় উদ্যানসমূহের পরিচয়মূলক প্রবন্ধ প্ৰকাশ হয়।
বিজ্ঞান-বিস্ময় : পৃথিবীর অদ্ভূত প্ৰাণী, উদ্ভিদ ইত্যাদির পরিচয়মূলক লেখনি ।